
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 617 

25 Απριλίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Οριοθέτηση περιοχών και πιστωτικές διευκολύνσεις 
για την αποκατάσταση των ζημιών από τις κατο¬ 
λισθήσεις του έτους 2006 στο Δ.Δ. Μετοχιού Διρ- 

φύων του Δήμου Κύμης του Νομού Εύβοιας. 1 

Οριοθέτηση περιοχών και πιστωτικές διευκολύνσεις 
για την αποκατάσταση των ζημιών από τις πλημ¬ 
μύρες της 21ης Απριλίου 2006 στο Δ.Δ. Λειανο- 
κλαδίου του Δήμου Λειανοκλαδίου του Νομού 


Φθιώτιδας. 2 

ΑΠΟΦΑΣΕΙ Σ 

Αριθμ. 6993/ΠΕ/Α32 (1) 


Οριοθέτηση περιοχών και πιστωτικές διευκολύνσεις για 
την αποκατάσταση των ζημιών από τις κατολισθή¬ 
σεις του έτους 2006 στο Δ.Δ. Μετοχιού Διρφύων του 
Δήμου Κύμης του Νομού Εύβοιας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.1978 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ των 
σεισμών 1978 εις περιοχή Βορείου Ελλάδος κ,λπ. και 
ρυθμίσεως ετέρων τινών συναφών θεμάτων» που κυ¬ 
ρώθηκε, τροποποιήθηκε και συμπληρώθηκε με το ν. 
867/1979 (ΦΕΚ 24/Α77.2.1979). 

2. Τις διατάξεις του ν. 1190/1981 (ΦΕΚ 203/Α730.7.1981) 
ο οποίος κύρωσε την από 26.3.1981 Πράξη Νομοθετικού 
Περιεχομένου του Προέδρου της Δημοκρατίας, «περί 
αποκαταστάσεως ζημιών εκ των σεισμών 1981 και ρυθ¬ 
μίσεως ετέρων συναφών θεμάτων» όπως αυτός τρο¬ 
ποποιήθηκε και συμπληρώθηκε με το άρθρο 1, παρ. 42 
και 43 του ν. 2412/1996 «Μεταφορά αρμοδιοτήτων από 
το Υπουργικό Συμβούλιο σε άλλα Κυβερνητικά όργανα 
και άλλες διατάξεις» (ΦΕΚ 123/Α717.6.1996). 


3. Τις διατάξεις του άρθρου 3, παρ. 3, τελευταίο εδάφιο 
του ν. 1266/1982 (ΦΕΚ Α' 81) «Περί οργάνων ασκήσεως 
της νομισματικής, πιστωτικής και συναλλαγματικής πο¬ 
λιτικής και άλλες διατάξεις», όπως συμπληρώθηκε με το 
άρθρο 25, παρ. 6 του ν. 1418/1984 «Περί Δημοσίων'Εργων 
και ρυθμίσεις συναφών θεμάτων» (ΦΕΚ 23/Α'). 

4. Τις διατάξεις του ν. 128/1975 «περί τροποποιήσεως 
και συμπληρώσεως διατάξεων τινών αναφερομένων εις 
την λειτουργία του χρηματοδοτικού συστήματος». 

5. Τις διατάξεις του άρθρου 10 του ν. 2576/1998 (ΦΕΚ 
25/Α79.2.1998) «Βελτίωση των διαδικασιών για την ανά¬ 
θεση της κατασκευής των δημοσίων έργων και άλλες 
διατάξεις». 

6. Το π.δ. 69/1988 «Οργανισμός Γενικής Γραμματείας 
Δημοσίων Έργων». 

7. Την υπ' αριθμ. Δ16α/04/773/29.11.1990 κοινή απόφαση 
του Υπουργού Προεδρίας και του Αναπληρωτή Υπουργού 
ΠΕ.ΧΩ.Δ.Ε. «περί εξαιρέσεως διοικητικών πράξεων και 
εγγράφων από τον κανόνα των τριών υπογραφών». 

8. Την υπ’ αριθμό 50148/542/24.6.92 κοινή απόφαση των 
Υπουργών Εθν. Οικονομίας, Οικονομικών και Βιομηχανί¬ 
ας, Ενέργειας και Τεχνολογίας και Εμπορίου «Περιστολή 
δαπανών Δημοσίου Τομέα» (ΦΕΚ 420/Β71-7.1992). 

9. Τις διατάξεις του άρθρου 22 του ν. 2362/1995 «Περί 
Δημοσίου Λογιστικού ελέγχου των δαπανών του Κρά¬ 
τους και άλλες διατάξεις» (ΦΕΚ 247/Α727.11.1995). 

10. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ/τος 63/2005 
(ΦΕΚ 98 Α') και το γεγονός ότι από τις διατάξεις της 
παρούσας απόφασης προκαλείται δαπάνη σε βάρος 
του Κρατικού Προϋπολογισμού και η δαπάνη βαρύ¬ 
νει το Πρόγραμμα Δημοσίων Επενδύσεων και συγκε¬ 
κριμένα το έργο 2000ΣΕ06900025, 2000ΣΕ06900026, 
2000ΣΕ06900027 της ΣΑΕ 069. 

Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του ν. 128/1975. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητας του. Το ύψος της 
δαπάνης αυτής θα είναι της τάξης των € 95.000. 

11. Το π.δ. 81/2002 (ΦΕΚ 57/Α721.3.2002), για συγχώνευ¬ 
ση των Υπουργείων Εθνικής Οικονομίας και Οικονομικών 
στο Υπουργείο Οικονομίας και Οικονομικών. 

12. Το π.δ. 121/2004 (ΦΕΚ 84/Α'/10.3.2004), για τον διο¬ 
ρισμό των Υπουργών και Υφυπουργών. 

13. Την υπ’ αριθμ. ΔΙΔΚ/Φ.1/2/6139 (ΦΕΚ 527/Β724.3.2004) 
απόφαση του Πρωθυπουργού και του Υπουργού Εσωτε¬ 
ρικών, Δημόσιας Διοίκησης και Αποκέντρωσης, για την 
ανάθεση αρμοδιοτήτων στον Υφυπουργό Εσωτερικών, 
Δημόσιας Διοίκησης και Αποκέντρωσης, Αθανάσιο Νάκο, 
όπως τροποποιήθηκε και ισχύει. 

14. Την υπ’ αρ. 37930/ΔΙΟΕ1264 (ΦΕΚ 1432/Β714.10.2005) 
απόφαση του Πρωθυπουργού και του Υπουργού Οικονο¬ 
μίας και Οικονομικών, για τον καθορισμό αρμοδιοτήτων 
στον Υφυπουργό Οικονομίας και Οικονομικών, Πέτρο 
Δούκα. 

15. Τις αυτοψίες που διενήργησαν κλιμάκια Μηχανικών 
της Νομαρχιακής Αυτοδιοίκησης Εύβοιας. 

16. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους του Δ.Δ. Μετο¬ 
χιού Διρφύων του Δήμου Κύμης του Νομού Εύβοιας 
που επλήγησαν από τις κατολισθήσεις του έτους 2006, 
αποφασίζουμε: 

1. ΟΡΙΟΘΕΤΗΣΗ ΠΛΗΓΕΙΑΣ ΠΕΡΙΟΧΗΣ 

1. Την επέκταση κατ’ ανάλογο εφαρμογή των διατά¬ 
ξεων της από 28.7.1978 Πράξεως Νομοθετικού Περιεχο¬ 
μένου «Περί αποκαταστάσεως ζημιών εκ σεισμών 1978 
εις περιοχή Βορ. Ελλάδος κλπ.», όπως αυτή κυρώθηκε, 
τροποποιήθηκε και συμπληρώθηκε με τους Νόμους 
867/79, 1048/80, 1133/1981 και 1190/1981 όπως ορίζεται 
στο άρθρο 10 του ν. 2576/1998 καθώς και των σχετικών 
κανονιστικών πράξεων όπως ισχύουν σήμερα για την 
αποκατάσταση των ζημιών των κτιρίων γενικά, τις οποί¬ 
ες προκάλεσαν οι κατολισθήσεις του έτους 2006 στο 
Δ.Δ. Μετοχιού Διρφύων του Δήμου Κύμης του Νομού 
Εύβοιας. 

2. Το έργο της αποκατάστασης των ζημιών από τις κα¬ 
τολισθήσεις του έτους 2006 στο Δ.Δ. Μετοχιού Διρφύων 
του Δήμου Κύμης του Νομού Εύβοιας, ανατίθεται στην 
Υπηρεσία Αποκατάστασης Σεισμοπλήκτων (Υ.Α.Σ.). 

3. Ορίζεται προθεσμία ενός (1) έτους, από τη δημο¬ 
σίευση της παρούσας απόφασης σε ΦΕΚ, για την υπο¬ 
βολή αιτήσεων, συνοδευόμενων από τα απαραίτητα 
δικαιολογητικά, για τον έλεγχο των πληγέντων κτισμά- 
των από τις κατολισθήσεις του έτους 2006 στο Δ.Δ. Με¬ 
τοχιού Διρφύων του Δήμου Κύμης του Νομού Εύβοιας. 

4. Μετά τον έλεγχο του κτίσματος και την έκδοση 
του σχετικού πορίσματος, από το οποίο προκύπτει ότι 
το κτίσμα τους είναι κατεδαφιστέο ή δομημένο από 
ευτελή υλικά, οι ενδιαφερόμενοι που επιθυμούν να το 
ανακατασκευάσουν ή να προβούν σε αυτοστέγαση, ή 
αποπεράτωση σε θέση εκτός των ορίων της οριοθετη- 
μένης με την παρούσα απόφαση περιοχής, μπορούν να 
υποβάλλουν αιτήσεις για χορήγηση Στεγαστικής Συν¬ 
δρομής (Σ.Σ.) με τα απαραίτητα δικαιολογητικά στην 
αρμόδια Υπηρεσία εντός των προθεσμιών που ορίζονται 
στις κείμενες διατάξεις. 

5. Προκειμένου να χορηγηθεί Σ.Σ. για επισκευή ή ανα- 
κατασκευή στην ίδια θέση απαιτείται ακριβής οριοθέτη- 
ση της κατολισθαίνουσας περιοχής κατόπιν Γεωτεχνι- 
κής Μελέτης εγκεκριμένης από τον αρμόδιο φορέα. 

ί) Σε περίπτωση που από τη Γεωτεχνική Μελέτη, προ¬ 
κύπτει μεταφορά του οικισμού σε άλλη κατάλληλη θέση 
απαιτείται η έκδοση Κοινής Υπουργικής απόφασης με¬ 
ταφοράς οικισμού λόγω κατολισθητικών φαινομένων, με 
μέριμνα της οικείας Νομαρχιακής Αυτοδιοίκησης. Στην 
απόφαση αυτή ορίζεται προθεσμία ενός (1) έτους, από 
τη δημοσίευση της σε ΦΕΚ για την υποβολή αιτήσεων 


από τους ενδιαφερομένους, οι οποίοι δεν είχαν υποβά¬ 
λει αίτηση εντός της προθεσμίας της παρ. 3, για έλεγχο 
των κτισμάτων τους. 

ϋ) Σε περίπτωση που από τη Γ εωτεχνική Μελέτη προ¬ 
κύπτει ακαταλληλότητα προς δόμηση ορισμένων τμη¬ 
μάτων του οικισμού, απαιτείται η έκδοση απόφασης 
Υπουργού ΠΕ.ΧΩ.Δ.Ε., με την οποία θα χαρακτηρίζονται 
και θα οριοθετούνται οι ακατάλληλες προς δόμηση πε¬ 
ριοχές. Θα ορίζεται επίσης προθεσμία ενός (1) έτους, 
από την έκδοση της ως άνω υπουργικής απόφασης, για 
την υποβολή αιτήσεων από τους ενδιαφερομένους, οι 
οποίοι δεν είχαν υποβάλλει αίτηση εντός της προθεσμί¬ 
ας της παρ. 3, για έλεγχο των κτισμάτων τους, τα οποία 
βρίσκονται εντός της οριοθετημένης ακατάλληλης προς 
δόμηση περιοχής, προκειμένου να τους χορηγηθεί Σ.Σ. 
για ανακατασκευή ή αυτοστέγαση ή αποπεράτωση σε 
άλλη κατάλληλη θέση. 

ίϋ) Σε περίπτωση που από τη Γ εωτεχνική Μελέτη δεν 
προκύπτει ανάγκη για μεταφορά του οικισμού αλλά 
προτείνονται συγκεκριμένα έργα για την αντιμετώπιση 
του φαινομένου της κατολίσθησης, ορίζεται προθεσμία 
ενός (1) έτους από την ολοκλήρωση των αναγκαίων 
έργων, τα οποία θα εκτελεστούν με ευθύνη της οικείας 
Νομαρχιακής Αυτοδιοίκησης, για την υποβολή αιτήσεων 
από τους ενδιαφερομένους, οι οποίοι δεν είχαν υποβά¬ 
λει αίτηση εντός της προθεσμίας της παρ. 3, για έλεγχο 
των κτισμάτων τους προκειμένου να τους χορηγηθεί 
Σ.Σ. για επισκευή ή ανακατασκευή ή αυτοστέγαση ή 
αποπεράτωση στον ίδιο οικισμό. 

2. ΣΤΕΓΑΣΤΙΚΗ ΣΥΝΔΡΟΜΗ ΠΡΟΣ ΙΔΙΩΤΕΣ 

1. Εγκρίνεται η χορήγηση Στεγαστικής Συνδρομής 
(Σ.Σ.) (άτοκο δάνειο και δωρεάν κρατική αρωγή) για 
την αποκατάσταση των ζημιών που προκάλεσαν οι κα¬ 
τολισθήσεις του έτους 2006 στο Δ.Δ. Μετοχιού Διρφύων 
του Δήμου Κύμης του Νομού Εύβοιας. 

α. Για την ανακατασκευή κτιρίων που κατέρρευσαν 
ή κρίνονται κατεδαφιστέα ή υπέρμετρης δαπάνης επι¬ 
σκευής (ασύμφορα) ή είναι δομημένα από ευτελή υλικά 
(ωμοπλίνθους ή μη διαμορφωμένους λίθους μικρής δια- 
τομής με συνδετικό υλικό αργιλώδες) και τα οποία δεν 
έχουν χαρακτηριστεί κατεδαφιστέα, αλλά οι ζημιές που 
προκλήθηκαν από τις κατολισθήσεις δεν επιδέχονται, 
σύμφωνα με την κρίση της αρμόδιας Υπηρεσίας, ουσια¬ 
στική αποκατάσταση, δηλαδή επισκευή που εξασφαλίζει 
την αναγκαία αντισεισμική αντοχή τους. 

Επίσης, σε οριοθετημένες με την παρούσα απόφαση 
περιοχές, που επλήγησαν από τις κατολισθήσεις, εγκρί- 
νεται η χορήγηση Σ.Σ. για ανακατασκευή των κτιρίων τα 
οποία δεν παρουσιάζουν βλάβες, αλλά βρίσκονται εντός 
των ορίων της κατολισθαίνουσας περιοχής, όπως αυτή 
έχει καθοριστεί με σχετική Κοινή Υπουργική απόφαση 
και έχει εγκριθεί η μεταφορά της σε άλλη κατάλληλη 
θέση, σύμφωνα με την παράγραφο 5ί του κεφαλαίου 1 
καθώς επίσης και των κτιρίων που βρίσκονται σε περι¬ 
οχή ακατάλληλη προς δόμηση, όπως αυτή έχει καθο¬ 
ριστεί με απόφαση Υπουργού ΠΕ.ΧΩ.Δ.Ε. σύμφωνα με 
την παράγραφο 5ϋ του κεφαλαίου 1. 

Η Σ.Σ. που χορηγείται στις προαναφερόμενες περι¬ 
πτώσεις μπορεί να χρησιμοποιηθεί και για αυτοστέγαση 
ή αποπεράτωση σε άλλη κατάλληλη θέση, εφόσον ο 
δικαιούχος κατεδαφίσει το πληγέν κτίσμα. 

β. Για την επισκευή πάσης φύσεως κτιρίων που έχουν 
υποστεί ζημιές από τις κατολισθήσεις και δεν οφείλο- 

νται σε υπαιτιότητα των ενδιαφερομένων ή αφορούν 
κατασκευαστικές ελλείψεις και ατέλειες. Για επισκευή 
πόσης φύσεως κτιρίων που έχουν υποστεί ζημιές από 
τις κατολισθήσεις, εφόσον βρίσκονται εκτός των τμη¬ 
μάτων των οικισμών για τα οποία έχει αποφασιστεί η 
μεταφορά τους. 

Η Σ.Σ. που χορηγείται στις προαναφερόμενες περιπτώ¬ 
σεις μπορεί να χρησιμοποιηθεί και για ανακατασκευή 
ή αυτοστέγαση ή αποπεράτωση εφόσον ο δικαιούχος 
κατεδαφίσει το πληγέν κτίσμα. 

γ. Κτίρια εγκαταλελειμμένα τα οποία παρουσιάζουν 
σοβαρές και εμφανείς φθορές λόγω εγκατάλειψης (π.χ. 
μερική ή ολική κατάρρευση στέγης, φθορές στους τοί¬ 
χους, έλλειψη πατωμάτων, καταστροφή εξωτερικών 
κουφωμάτων), δεν δικαιούνται Σ.Σ. 

Προκειμένου να γίνει άρση του χαρακτηρισμού του 
εγκαταλελειμμένου θα πρέπει το κτίσμα να ήταν στοι¬ 
χειωδώς κατοικήσιμο και ο ενδιαφερόμενος να προσκο¬ 
μίσει τα ακόλουθα δικαιολογητικά: 

1. Βεβαίωση της ΔΕΗ ότι είχε ρεύμα τουλάχιστον ένα 
χρόνο πριν από τις κατολισθήσεις. 

2. Δήλωση στοιχείων ακινήτων (Ε9) και (Ε1), στην οποία 
να περιλαμβάνεται το πληγέν ακίνητο, για χρονικό διά¬ 
στημα πριν από τις κατολισθήσεις. 

II. ΔΙΚΑΙΟΥΧΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 

1. Οι δικαιούχοι της Στεγαστικής Συνδρομής (Σ.Σ.) (άτο¬ 
κο δάνειο και δωρεάν κρατική αρωγή) θα καθορίζονται 
από την Υ.Α.Σ. στην οποία οι ενδιαφερόμενοι θα πρέπει 
να υποβάλουν αίτηση με τα σχετικά δικαιολογητικά, 
μέσα στις προθεσμίες που καθορίζονται με την πα¬ 
ρούσα απόφαση. 

2. Η Υ.Α.Σ. θα χορηγεί στους δικαιούχους Άδεια Επι¬ 
σκευής ή Βεβαίωση Καθορισμού Δικαιούχου Στεγαστι- 
κής Συνδρομής για Ανακατασκευή ή Αυτοστέγαση ή 
Αποπεράτωση με την οποία θα προσδιορίζεται το ύψος 
της απαιτούμενης δαπάνης επισκευής ή το ποσό που 
δικαιούται ο ενδιαφερόμενος για ανακατασκευή ή αυ¬ 
τοστέγαση ή αποπεράτωση. Στην Άδεια Επισκευής ή 
Βεβαίωση Καθορισμού Δικαιούχου Στεγαστικής Συνδρο¬ 
μής για Ανακατασκευή ή Αυτοστέγαση ή Αποπεράτωση 
θα αναφέρεται το ποσό της δωρεάν κρατικής αρωγής 
καθώς και του ατόκου δανείου, σύμφωνα με τους όρους 
που καθορίζονται κατωτέρω για τα κτίρια που βρίσκο¬ 
νται εντός της πληγείσας περιοχής. 

3. Σε περίπτωση που το συγκεκριμένο κτίριο ρυμοτο- 
μείται ή δεν μπορεί να ανακατασκευαστεί για οποια¬ 
δήποτε άλλη νόμιμη αιτία ή γιατί ο ενδιαφερόμενος το 
επιθυμεί, τότε ο ιδιοκτήτης ή καθένας από τους συνιδι¬ 
οκτήτες (εφόσον υφίσταται συνιδιοκτησία), δικαιούται 
Σ.Σ. για αυτοστέγαση με αγορά ή ανέγερση κατοικίας 
σε άλλη πληγείσα περιοχή. 

4. Σε περίπτωση που κατέρρευσαν κτίσματα από τις 
κατολισθήσεις ή κατεδαφίστηκαν αμέσως μετά από 
αυτήν με εντολή Δημόσιας ή Δημοτικής Αρχής (εφόσον 
ήταν σε χώρους συνάθροισης κοινού ή είχαν επαφή με 
το δρόμο), χωρίς να έχουν εκδοθεί, από τις νόμιμες Επι¬ 
τροπές, Εκθέσεις Αυτοψίας Κατεδαφιστέων Κτισμάτων, 
εντός της πληγείσας περιοχής, εγκρίνουμε τη δανειο¬ 
δότηση τους εφόσον: 

α. Ο ενδιαφερόμενος έχει υποβάλει εμπρόθεσμα αίτη¬ 
ση για δανειοδότηση του συγκεκριμένου κτίσματος. 

β. Υπάρχουν παραστατικά στοιχεία διαπίστωσης της 
ύπαρξης του κτίσματος του εμβαδού και της χρήσης του 


(π.χ. οικοδομική άδεια ανέγερσης της καταστραφείσας 
οικοδομής, φωτογραφίες, αεροφωτογραφίες κ.λπ.) 

γ. Υπάρχουν στοιχεία ότι το κτίσμα δεν ήταν εγκατα- 
λελειμμένο ( π.χ. αποδείξεις Κοινωφελών Οργανισμών ή 
Δημοτικών ή Κοινοτικών Τελών, ΕΙ, Ε9 κ.λπ.) 

δ. Η αρμόδια Δημόσια ή Δημοτική Αρχή βεβαιώνει ότι 
δόθηκε εντολή για την κατεδάφιση του κτίσματος προς 
αποτροπή άμεσου κινδύνου μετά τις κατολισθήσεις ή 
προσκομίζεται Βεβαίωση από την αρμόδια Δημόσια ή 
Δημοτική Αρχή ότι το κτίσμα κατέρρευσε από τις κα¬ 
τολισθήσεις. 

III. ΟΡΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 
1. ΑΝΑΚΑΤΑΣΚΕΥΗ Ή ΑΥΤΟΣΤΕΓΑΣΗ Ή ΑΠΟΠΕΡΑΤΩ¬ 
ΣΗ 

Η Σ.Σ. θα χορηγείται στους δικαιούχους με βάση την 
προσκομιζόμενη στη δανείστρια Τράπεζα έγγραφη 
συνηγορία της Υ.Α.Σ., με τους ακόλουθους βασικούς 
όρους: 

α) Γ ια κτίσματα που έχουν χρήση κατοικίας € 450 ανά 
τ. μ. και με ανώτατο όριο δανειοδοτούμενης επιφάνειας 
τα 120 τ.μ., ανά χωριστή ιδιοκτησία. 

β) Για κτίρια που έχουν χρήση επαγγελματικού χώρου 
η Σ.Σ. ανέρχεται στο ποσό των € 280 ανά τ.μ. και για 
δανειοδοτούμενη επιφάνεια μέχρι 120 τ.μ., ήτοι μέχρι 
του ποσού των € 33.600, για τα πρώτα 150 τ.μ. 

Στην περίπτωση που ο επαγγελματικός χώρος έχει 
επιφάνεια άνω των 150 τ.μ., για τον υπολογισμό της 
συνολικής δανειοδότησης θα διαιρείται η επιφάνεια του 
σε τμήματα των 150 τ.μ. για τα τυχόν δάνεια που θα 
προκύψουν πέραν των πρώτων 150 τ.μ. το ποσόν του δα¬ 
νείου ορίζεται σε € 180 ανά τ.μ. και για δανειοδοτούμενη 
επιφάνεια 120 τ.μ., ήτοι μέχρι του ποσού των € 21.600 
για κάθε επιπλέον δάνειο που θα χορηγείται. 

Το προκύπτον τελικώς, μετά την ως άνω διαίρεση, 
υπόλοιπο τμήματος, αν έχει επιφάνεια μέχρι και 50 
τ.μ. θα αμελείται, ενώ αν είναι πάνω από 50 τ.μ., τότε 
θα χορηγείται δάνειο ανάλογα με το εμβαδόν του και 
σύμφωνα με τα ισχύοντα ανώτατα όρια (εμβαδού και 
δανείου). 

γ) Γ ια υπόγειους χώρους όπως αυτοί ορίζονται από 
το Γ.Ο.Κ. και είναι διαμορφωμένοι ως διαμερίσματα 
κατοικίας ή επαγγελματικές στέγες, χορηγείται ποσό 
Σ.Σ. που αντιστοιχεί στο 70% της εκάστοτε ισχύουσας 
τιμής μονάδας για τη χρηματοδότηση των ανακατα¬ 
σκεύαζα μενών κατοικιών ή επαγγελματικών χώρων 
αντίστοιχα. 

δ) Για κτίρια που η κατασκευή τους είχε προχωρή¬ 
σει μόνον μέχρι το σκελετό από οπλισμένο σκυρόδεμα, 
χορηγείται Σ.Σ. που αντιστοιχεί στο 30% της εκάστοτε 
ισχύουσας τιμής μονάδας για τη χρηματοδότηση της 
ανακατασκευαζόμενης επιφάνειας. 

ε) Για κατασκευές βοηθητικής χρήσεως στο δώμα οι¬ 
κοδομών π.χ. απολήξεις κλιμακοστασίων, ανελκυστήρων 
κλπ. χορηγείται Σ.Σ. που αντιστοιχεί στο 70% της εκά¬ 
στοτε ισχύουσας τιμής μονάδας για τη χρηματοδότηση 
της ανακατασκευαζόμενης επιφάνειας. 

στ) Γ ια βοηθητικούς χώρους (π.χ. οικιακές αποθήκες, 
αποθήκες τροφίμων, κουζίνα, λουτρό, ιματιοθήκες, φούρ¬ 
νοι κλπ.) της αυτής οικοδομής ή ευρισκόμενους στο 
αυτό οικόπεδο που συμπληρώνουν τη λειτουργικότητα 
της και με την προϋπόθεση ότι το σύνολο της δανειο¬ 
δοτούμενης επιφάνειας (κύριος και βοηθητικός χώρος) 
δεν υπερβαίνει τα 120 τ.μ., η ανά τ.μ. τιμή αποζημίωσης 

κατεδαφιστέου (είτε βάσει Εκθέσεων Αυτοψίας Κατεδα- 
φιστέων Κτισμάτων, είτε ως ασύμφορα επισκευής, είτε 
ως μη ασφαλώς επισκευάσιμα λόγω ευτελών δομικών 
υλικών) ή καταστραφέντος ολοσχερώς κτίσματος, είναι 
η αυτή με της κατοικίας, παράγραφος (α). 

ζ) Για αποθήκες οποιοσδήποτε χρήσης (εκτός των 
αναφερομένων στην παράγραφο (στ') καθώς και στά¬ 
βλους, αγροτικά κτίσματα, χώρους αποθήκευσης, που 
είτε βρίσκονται στο ίδιο οικόπεδο με το κυρίως κτίσμα 
είτε σε άλλο, καθώς και για οικιακές αποθήκες που 
βρίσκονται σε άλλο οικόπεδο από το κυρίως κτίσμα η 
ανά τ.μ. κατεδαφιστέου ή καταστραφέντος ολοσχερώς 
κτίσματος τιμή αποζημίωσης, ανέρχεται στο ποσό των 
€ 165 κατεδαφιζόμενης ή καταστραφείσας ολοσχερώς 
επιφάνειας και μέχρι εμβαδού 120 τ.μ. 

η) Για την ανακατασκευή αγροτικών κατοικιών (κτι- 
σμάτων ευτελούς αξίας κατασκευής, που χρησιμοποιού¬ 
νται εποχιακά) η Σ.Σ. ανέρχεται στο ποσό των € 245 ανά 
τ.μ. κατεδαφιζόμενης ή καταστραφείσας ολοσχερώς 
επιφάνειας και μέχρι συνολικού εμβαδού 120 τ.μ. 

θ) Γ ια Ιερούς Ναούς, κτίρια που ανήκουν στο Δημόσιο, 
Ν.Π.Δ.Δ., Ο.Τ.Α. ή σε Κοινωφελή ή σε Φιλανθρωπικά ή 
σε Ευαγή Ιδρύματα ή σε Σωματεία, το ύψος της Σ.Σ. 
ανέρχεται στο ποσό των € 420 ανά τ.μ. επί του συνό¬ 
λου της κατεδαφιστέας ή καταστραφείσας ολοσχερώς 
επιφάνειας και η ανεγειρόμενη επιφάνεια δεν θα πρέπει 
να είναι μικρότερη του 75% της κατεδαφισθείσης. 

ι) Γ ια την ανακατασκευή κωδωνοστασίων και μόνο, 
το ύψος της Σ.Σ. είναι ανάλογο του όγκου του κατεδα- 
φιστέου ή καταστραφέντος ολοσχερώς κτίσματος και 
ανέρχεται στο ποσό των € 60 ανά κυβικό μέτρο. 

ια) Για κτίρια με περισσότερες ανεξάρτητες ιδιο¬ 
κτησίες (πολυκατοικίες) ο κάθε ιδιοκτήτης δικαιούται 
εκτός της Σ.Σ. για ανακατασκευή που αντιστοιχεί στην 
ιδιοκτησία του, επί πλέον Σ.Σ. ανάλογη με το ποσοστό 
του επί των κοινοχρήστων χώρων και μέχρι συνολικού 
εμβαδού 120 τ.μ. αθροιστικά (από ιδιοκτησία και κοινό¬ 
χρηστο χώρο). 

ιβ) Η δωρεάν κρατική αρωγή, που αντιστοιχεί στην 
παραπάνω Σ.Σ. για ανακατασκευή θα καλυφθεί από τον 
Προϋπολογισμό Δημοσίων Επενδύσεων και ορίζεται σε 
(1/3) της Σ.Σ. και μόνο για μία ιδιοκτησία. Στην περί¬ 
πτωση της παρ. (β) κάθε τμήμα με επιφάνεια 150 τ.μ. 
θεωρείται ανεξάρτητη ιδιοκτησία. 

ιγ) Σε περίπτωση που στον ίδιο ιδιοκτήτη ανήκαν πριν 
από τις κατολισθήσεις, περισσότερες της μίας ανεξάρ¬ 
τητες ιδιοκτησίες, άτοκο δάνειο δικαιούται για κάθε 
μία από αυτές, ενώ δωρεάν κρατική αρωγή μόνο για τη 
μία ιδιοκτησία, την οποία επιλέγει ο ίδιος με Υπεύθυνη 
Δήλωσή του. 

Γ ια τις πέραν της μίας ιδιοκτησίες το σύνολο της Σ.Σ. 
χορηγείται εξ ολοκλήρου υπό μορφή ατόκου δανείου, 
χωρίς δωρεάν κρατική αρωγή. 

ιδ) Σε περιπτώσεις ανακατασκευής επαγγελματικού 
χώρου, υποχρέωση του ιδιοκτήτη είναι να ανακατα¬ 
σκευάσει, κτίσμα εμβαδού ή όγκου ίσο τουλάχιστον με 
τα (2/3) του εμβαδού ή του όγκου του κατεδαφιστέου 
ή καταστραφέντος ολοσχερώς κτίσματος, με βάση το 
οποίο υπολογίστηκε η Σ.Σ. Σε όλες τις άλλες περιπτώ¬ 
σεις ανακατασκευής, υποχρέωση του ιδιοκτήτη είναι 
να ανακατασκευάσει κτίσμα, εμβαδού ίσο τουλάχιστον 
με τα (2/3) του εμβαδού του κατεδαφιστέου ή κατα¬ 


στραφέντος ολοσχερώς κτίσματος, με βάση το οποίο 
υπολογίστηκε η Σ.Σ. 

ιε) Η Σ.Σ. για ανακατασκευή μπορεί να χρησιμοποι¬ 
ηθεί από τον δικαιούχο για αυτοστέγαση, εφόσον το 
επιθυμεί. Στην περίπτωση αυτοστέγασης, η Σ.Σ. δεν 
μπορεί να υπερβαίνει, το αναφερόμενο στα συμβόλαια 
αγοραπωλησίας, τίμημα. Το αγοραζόμενο κτίσμα, θα 
πρέπει να είναι νομίμως υφιστάμενο και να έχει εμβα¬ 
δόν, ίσο τουλάχιστον με το 40% της δανειοδοτούμε¬ 
νης επιφάνειας του κατεδαφιστέου ή καταστραφέντος 
ολοσχερώς κτίσματος. Στις περιπτώσεις που το κτίσμα, 
στο οποίο πραγματοποιείται η αυτοστέγαση, δεν έχει 
οικοδομική άδεια (οικισμοί προϋφιστάμενοι του 1923), η 
στατική επάρκεια του κτιρίου, θα πρέπει να βεβαιώνεται, 
από δύο ιδιώτες Πολιτικούς Μηχανικούς. 

ιστ) Η Σ.Σ. για ανακατασκευή μπορεί να χρησιμοποιη¬ 
θεί από τον δικαιούχο για αποπεράτωση άλλου κτίσμα¬ 
τος ιδιοκτησίας του, εφόσον το επιθυμεί. 

ιζ) Γ ια ανακατασκευές κτιρίων κάθε χρήσης που είναι 
χαρακτηρισμένα διατηρητέα ή παραδοσιακά ως προς το 
σύνολο τους (όπως αναφέρεται στο ΦΕΚ δημοσίευσης 
της απόφασης Χαρακτηρισμού), η Σ.Σ. ανέρχεται στο 
ποσό των € 560 ανά τ.μ. χωρίς περιορισμό ως προς το 
συνολικό εμβαδόν του κτίσματος. 

ιη) Γ ια κτίρια που έχει χαρακτηριστεί διατηρητέα μόνο 
η όψη (όπως αναφέρεται στο ΦΕΚ δημοσίευσης της 
απόφασης Χαρακτηρισμού) και κρίνονται κατεδαφιστέα, 
χορηγείται Σ.Σ. ανακατασκευής της όψης με χρήση του 
τιμολογίου επισκευής της Υπηρεσίας για διατηρητέα ή 
παραδοσιακά κτίρια και ανακατασκευής του υπολοίπου 
κτιρίου με τις τιμές που ισχύουν για την αντίστοιχη 
κατηγορία κτιρίου, όπως αναφέρονται στις σχετικές 
παραγράφους, χωρίς περιορισμό του εμβαδού. 

Γ ια να ισχύουν οι περιπτώσεις (ιζ) και (ιη) θα πρέπει 
τα κτίρια να ήταν χαρακτηρισμένα διατηρητέα ή πα¬ 
ραδοσιακά, από το Υ.ΠΕ.ΧΩ.Δ.Ε. ή από το Υπουργείο 
Πολιτισμού, (ημερομηνία ΦΕΚ δημοσίευσης της από¬ 
φασης Χαρακτηρισμού) ή να είχε αρχίσει η διαδικασία 
χαρακτηρισμού τους πριν την περίοδο των κατολισθή¬ 
σεων. 

Απαραίτητη προϋπόθεση το κτίριο να χρησιμοποιείται 
και οι ζημιές να προέρχονται από τις κατολισθήσεις και 
όχι από εγκατάλειψη. 

ιθ) Στις περιπτώσεις που από τη Γεωτεχνική Μελέτη 
προκύπτει ανάγκη μεταφοράς του οικισμού ή χαρα- 
κτηρισθούν τμήματα του οικισμού ακατάλληλα προς 
δόμηση, οι ιδιοκτήτες των κτισμάτων που βρίσκονται 
εντός των μεταφερομένων ή ακατάλληλων προς δόμηση 
περιοχών, εάν δεν τους παραχωρηθεί οικόπεδο, δικαιού¬ 
νται πρόσθετη Σ.Σ. που ανέρχεται στο 20% αυτής που 
ορίζεται με την παρούσα απόφαση. Την πρόσθετη αυτή 
Σ.Σ. δικαιούνται επίσης και όσοι έχουν λάβει μέρος ή όλο 
το ποσό της Σ.Σ. για την ανέγερση κτίσματος σε άλλη 
θέση ή για αυτοστέγαση ή για αποπεράτωση άλλου 
κτίσματος ιδιοκτησίας του, πριν την δημοσίευση των 
σχετικών Αποφάσεων για την ακριβή οριοθέτηση και το 
χαρακτηρισμό του οικισμού, και το προς δανειοδότηση 
κτίσμα βρίσκεται στην μεταφερόμενη ή ακατάλληλη 
προς δόμηση περιοχή. 

κ) Στην περίπτωση αυτοστέγασης, η προσαυξημέ¬ 
νη Σ.Σ. (αρχική Σ.Σ. + προσαύξηση 20%) δεν μπορεί 
να υπερβαίνει το ποσό αγοράς που αναφέρεται στο 
συμβόλαιο. 

κα) Στην περίπτωση αποπεράτωσης η απαιτούμενη 
δαπάνη των υπολειπομένων εργασιών πρέπει να είναι 
μικρότερη ή ίση με την προσαυξημένη Σ.Σ. (αρχική Σ.Σ. + 
προσαύξηση 20%). 

κβ) Στις περιπτώσεις που έχει χορηγηθεί η πρώτη 
δόση της Σ.Σ. το ποσό της προσαύξησης δίνεται με τη 
δεύτερη δόση. Αν έχει χορηγηθεί το σύνολο της Σ.Σ. το 
ποσό της προσαύξησης δίνεται εφάπαξ. 

2. ΕΠΙΣΚΕΥΗ 

α) Για την αποκατάσταση κτιρίων με βλάβες μόνο στα 
«μη φέροντα στοιχεία» κτιρίων, το ποσό της Σ.Σ., ανέρ¬ 
χεται μέχρι € 130 ανά τ.μ. και μέχρι συνολικού εμβαδού 
120 τ.μ., ανά χωριστή ιδιοκτησία. 

β) Για την αποκατάσταση κτιρίων με βλάβες μόνο 
στον «φέροντα οργανισμό» κτιρίων, το ποσό της Σ.Σ., 
ανέρχεται μέχρι του ποσού των € 170 ανά τ.μ., χωρίς 
περιορισμό ως προς το συνολικό εμβαδόν της ιδιο¬ 
κτησίας. 

γ) Για την αποκατάσταση κτιρίων με βλάβες τόσο στα 
«μη φέροντα στοιχεία» όσο και στον «φέροντα οργανι¬ 
σμό» της ιδίας ιδιοκτησίας, το συνολικό ανά τ.μ. ύψος 
της Σ.Σ., δεν επιτρέπεται να υπερβαίνει το όριο των 
€ 280 ανά τ.μ., χωρίς περιορισμό ως προς το συνολικό 
εμβαδόν της ιδιοκτησίας. 

δ) Γ ια τις επισκευές κτιρίων, κάθε χρήσης που είναι 
χαρακτηρισμένα διατηρητέα ή παραδοσιακά ως προς το 
σύνολο τους, (όπως αναφέρεται στο ΦΕΚ δημοσίευσης 
της απόφασης Χαρακτηρισμού), η Σ.Σ. ανέρχεται μέχρι 
του ποσού των € 650 ανά τ.μ., χωρίς περιορισμό ως 
προς το συνολικό εμβαδόν της ιδιοκτησίας. Απαραί¬ 
τητη προϋπόθεση, το κτίριο να χρησιμοποιείται και οι 
ζημιές να προέρχονται από τις κατολισθήσεις και όχι 
από εγκατάλειψη. 

ε) Γ ια κτίρια που έχουν χαρακτηρισθεί διατηρητέες 
μόνον οι όψεις τους (όπως αναφέρεται στο ΦΕΚ δημο¬ 
σίευσης της απόφασης Χαρακτηρισμού), και κρίνονται 
επισκευάσιμες, χορηγείται Σ.Σ. επισκευής διατηρητέου 
ή παραδοσιακού κτιρίου για τις όψεις, χωρίς όριο δα¬ 
νειοδότησης. Γ ια το υπόλοιπο κτίριο χορηγείται Σ.Σ. 
επισκευής ή ανακατασκευής, με τα όρια τιμών και επι¬ 
φανειών ανάλογα με τη χρήση του κτιρίου, όπως ανα- 
φέρονται στις σχετικές παραγράφους. 

Γ ια να ισχύουν οι περιπτώσεις (δ) και (ε) θα πρέπει τα 
κτίρια να ήταν χαρακτηρισμένα διατηρητέα ή παραδοσι¬ 
ακά, από το Υ.ΠΕ.ΧΩ.Δ.Ε. ή από το Υπουργείο Πολιτισμού, 
(ημερομηνία ΦΕΚ δημοσίευσης της απόφασης Χαρακτη¬ 
ρισμού) ή να είχε αρχίσει η διαδικασία χαρακτηρισμού 
τους πριν την περίοδο των κατολισθήσεων. 

Απαραίτητη προϋπόθεση το κτίριο να χρησιμοποιείται 
και οι ζημιές να προέρχονται από τις κατολισθήσεις και 
όχι από εγκατάλειψη. 

στ) Γ ια επισκευή αποθηκών (ανεξάρτητα από τη χρή¬ 
ση τους), αγροτικών κτισμάτων (πλην οικιών), η Σ.Σ. 
ανέρχεται μέχρι συνολικού ποσού € 3.300, για κάθε 
ιδιοκτησία. 

ζ) Γ ια επισκευή Ιερών Ναών, κτιρίων που ανήκουν στο 
Δημόσιο, Ν.Π.Δ.Δ. Ο.Τ.Α. ή σε Κοινωφελή ή σε Φιλαν¬ 
θρωπικά ή σε Ευαγή Ιδρύματα ή σε Σωματεία, το ύψος 
της Σ.Σ. (άτοκο δάνειο και δωρεάν κρατική αρωγή), για 
την αποκατάσταση του «φέροντα οργανισμού» και των 
λοιπών «μη φερόντων στοιχείων», θα ανέρχεται στο 
ποσό των € 290 ανά τ.μ., επί του συνόλου της επιφά¬ 
νειας του κτιρίου. 


η) Γ ια κτίρια με περισσότερες της μίας ανεξάρτητες 
ιδιοκτησίες, ο κάθε ιδιοκτήτης δικαιούται, εκτός από την 
Σ.Σ. για την αποκατάσταση των ζημιών της ιδιοκτησίας 
του, και πρόσθετη Σ.Σ. για την κάλυψη της δαπάνης, 
που αναλογεί για την αποκατάσταση των ζημιών, των 
κοινοκτήτων στοιχείων. 

θ) Η δωρεάν κρατική αρωγή που αντιστοιχεί, στην 
ανωτέρω Σ.Σ. επισκευής, θα καλυφθεί από τον Προϋπο¬ 
λογισμό Δημοσίων Επενδύσεων και ανέρχεται σε (1/3) 
της Σ.Σ. και μόνον για μία ιδιοκτησία. 

ι) Σε περίπτωση που στον ίδιο ιδιοκτήτη ανήκαν, πριν 
από τις κατολισθήσεις, περισσότερες της μιας ιδιοκτη¬ 
σίες, άτοκο δάνειο δικαιούται, για κάθε μία από αυτές, 
ενώ δωρεάν κρατική αρωγή μόνο για τη μία ιδιοκτησία, 
την οποία επιλέγει ο ίδιος με Υπεύθυνη Δήλωσή του. 

Γ ια τις πέραν της μίας ιδιοκτησίες, το σύνολο της Σ.Σ., 
χορηγείται υπό μορφή δανείου, χωρίς δωρεάν κρατική 
αρωγή. 

ια)Οι ιδιοκτήτες των κτιρίων που κρίνονται επισκευά- 
σιμα μπορούν να χρησιμοποιήσουν την Σ.Σ. που αναλο¬ 
γεί στην επισκευή του πληγέντος κτίσματος για ανα- 
κατασκευή ή αυτοστέγαση ή αποπεράτωση, εφόσον 
κατεδαφίσουν το κτίριο με δικές τους δαπάνες. Σε αυτή 
την περίπτωση το ποσό της Σ.Σ. που χορηγείται στον 
δικαιούχο δεν επιτρέπεται να υπερβαίνει το ποσό της 
Σ.Σ. το οποίο θα χορηγείτο εάν το πληγέν κτίσμα είχε 
κριθεί κατεδαφιστέο και ανακατασκευαζόταν (ανάλογα 
με την χρήση του). 

IV. ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 
ΚΑΙ ΕΞΟΦΛΗΣΗΣ ΑΥΤΗΣ 

α) Το ποσό της Σ.Σ. για ανακατασκευή, χορηγείται σε 
δύο δόσεις, η πρώτη από τις οποίες, περιλαμβάνει ολό¬ 
κληρη την δωρεάν κρατική αρωγή και το μισό (1/2) του 
ατόκου δανείου και καταβάλλεται με την υπογραφή της 
δανειστικής σύμβασης, η δε επόμενη, που περιλαμβάνει 
το υπόλοιπο μισό (1/2) του ατόκου δανείου, καταβάλλε¬ 
ται όταν θα έχουν εκτελεστεί εργασίες, που αφορούν 
στην κατασκευή του φέροντα οργανισμού, τοιχοποιιών, 
επιχρισμάτων, κουφωμάτων και κιγκλιδωμάτων. Στις 
περιπτώσεις που δεν έχει χορηγηθεί αποδεδειγμένα η 
δωρεάν κρατική αρωγή, θα χορηγείται το σύνολο του 
ατόκου δανείου και η δωρεάν κρατική αρωγή θα ενέχει 
θέση β' δόσης Σ.Σ. 

β) Το ποσό της Σ.Σ. για αυτοστέγαση, εφόσον αγο¬ 
ράζεται έτοιμο κτίσμα, θα χορηγείται εφάπαξ, με την 
προσκόμιση οριστικού συμβολαίου αγοράς και πιστοποι¬ 
ητικού μεταγραφής ή προσυμφώνου, με την υποχρέωση 
της υποβολής οριστικού συμβολαίου και πιστοποιητικού 
μεταγραφής σε χρόνο που θα ορίζεται στην εγκριτι¬ 
κή απόφαση της αρμόδιας Υπηρεσίας που αναφέρεται 
στην παρ. 2 του κεφ.1. 

Σε περίπτωση που αγοράζεται κτίσμα υπό ανέγερση, 
το ποσό της Σ.Σ. θα χορηγείται σε δύο δόσεις, η πρώ¬ 
τη από τις οποίες περιλαμβάνει ολόκληρη τη δωρεάν 
κρατική αρωγή και το μισό (1/2) του ατόκου δανείου και 
καταβάλλεται με την προσκόμιση προσυμφώνου (με την 
υποχρέωση της υποβολής οριστικού συμβολαίου και 
πιστοποιητικού μεταγραφής σε χρόνο που θα ορίζεται 
στην εγκριτική απόφαση της αρμόδιας Υπηρεσίας που 
αναφέρεται στην παρ. 2 του κεφ. 1). Η επόμενη δόση που 
περιλαμβάνει το υπόλοιπο μισό (1/2) του ατόκου δανείου 
καταβάλλεται με την εκτέλεση εργασιών που αφορούν 

στην κατασκευή του φέροντα οργανισμού, τοιχοποιιών, 
επιχρισμάτων, κουφωμάτων και κιγκλιδωμάτων. 

γ) Το ποσό της Σ.Σ. για αποπεράτωση θα χορηγείται 
σε δύο δόσεις, η πρώτη από τις οποίες περιλαμβάνει 
ολόκληρη τη δωρεάν κρατική αρωγή και το μισό (1/2) 
του ατόκου δανείου και καταβάλλεται με την υπογρα¬ 
φή της δανειστικής σύμβασης. Η επόμενη δόση που 
περιλαμβάνει το υπόλοιπο μισό (1/2) του ατόκου δανεί¬ 
ου, καταβάλλεται όταν θα έχει εκτελεστεί το 75% των 
υπολειπόμενων εργασιών. 

Σημειώνεται ότι για τις περιπτώσεις (α), (β) και (γ) 
απαιτείται η κατεδάφιση του πληγέντος κτίσματος. 

δ) Το ποσό της Σ.Σ. για επισκευή, χορηγείται σε δύο 
δόσεις, η πρώτη από τις οποίες, περιλαμβάνει ολόκληρη 
την δωρεάν κρατική αρωγή και το μισό (1/2) του ατόκου 
δανείου και καταβάλλεται με την υπογραφή της δανει¬ 
στικής σύμβασης. Η επόμενη δόση που περιλαμβάνει το 
υπόλοιπο μισό (1/2) του ατόκου δανείου, καταβάλλεται 
με την εκτέλεση των εργασιών που καλύπτουν το 80% 
του εγκεκριμένου ποσού Σ.Σ. 

Εφόσον το εγκεκριμένο ποσό είναι μέχρι € 3.000, χο¬ 
ρηγείται εφάπαξ. 

Στις περιπτώσεις που δεν έχει χορηγηθεί αποδεδειγ¬ 
μένα η δωρεάν κρατική αρωγή θα χορηγείται το σύνολο 
του ατόκου δανείου και η δωρεάν κρατική αρωγή θα 
ενέχει θέση β' δόσης Σ.Σ. 

ε) Η συνολική διάρκεια των δανείων επισκευής ή ανα- 
κατασκευής ή αυτοστέγασης ή αποπεράτωσης, ορίζε¬ 
ται σε δεκαπέντε (15) χρόνια, η δε εξόφληση τους, θα 
πραγματοποιηθεί σε ισόποσες εξαμηνιαίες ή ετήσιες 
χρεολυτικές δόσεις, η πρώτη από τις οποίες θα κατα¬ 
βληθεί είκοσι τέσσερις (24) μήνες μετά την υπογραφή 
της δανειστικής σύμβασης. 

στ) Η συνολική διάρκεια των δανείων επισκευής, ή 
ανακατασκευής διατηρητέων ή παραδοσιακών κτιρίων, 
ορίζεται σε είκοσι πέντε (25) χρόνια, η δε εξόφληση τους 
θα πραγματοποιηθεί σε ισόποσες εξαμηνιαίες ή ετήσιες 
χρεολυτικές δόσεις, η πρώτη από τις οποίες, θα κατα¬ 
βληθεί είκοσι τέσσερις (24) μήνες μετά την υπογραφή 
της δανειστικής σύμβασης. 

ζ) Η Σ.Σ. για την αποκατάσταση ζημιών σε πάγιες 
εγκαταστάσεις επιχειρήσεων και επαγγελματικών χώ¬ 
ρων επιτρέπεται να χορηγηθεί, με τους ίδιους όρους, 
και στους μισθωτές ή σε όσους έχουν από οποιαδήποτε 
νόμιμη αιτία, αποδεδειγμένα τη νομή ή τη χρήση των εν 
λόγω χώρων, εφόσον δεν έχει υποβληθεί σχετική αίτη¬ 
ση, εκ μέρους των ιδιοκτητών, μέσα σε 45 ημέρες από τη 
δημοσίευση της παρούσας απόφασης στην Εφημερίδα 
της Κυβερνήσεως. Μετά την πάροδο των 45 ημερών, το 
δικαίωμα υποβολής αίτησης για χορήγηση Σ.Σ. μπορεί 
να ασκηθεί και από τον ενοικιαστή, για λογαριασμό του 
αμελούντος ιδιοκτήτη. Σε κάθε περίπτωση, η υποχρέω¬ 
ση για την καταβολή των δόσεων του δανείου βαρύνει 
τον ιδιοκτήτη. 

η) Τα δάνεια βαρύνονται με επιτόκιο ίσο προς αυτό 
των εντόκων γραμματίων Δημοσίου, δωδεκάμηνης διάρ¬ 
κειας της εκάστοτε τελευταίας εκδόσεως, που χρονικά 
προηγείται της έναρξης κάθε περιόδου εκτοκισμού των 
δανείων, προσαυξημένο κατά 30%, χωρίς άλλη προσαύ- 
ξηση για προμήθεια κ.λπ., επιδοτούμενο κατά 100% από 
το λογαριασμό του ν. 128/1975. 

θ) Για τους λοιπούς όρους και τη διαδικασία σύναψης 
και χορήγησης των δανείων, έχουν εφαρμογή οι αντί¬ 


στοιχες διατάξεις που ισχύουν για τη χρηματοδότηση 
της οικονομίας. 

V. ΝΕΟΙ ΚΤΗΤΟΡΕΣ 

1. Εγκρίνουμε τη δυνατότητα μεταβιβάσεως της Σ.Σ. 
(μαζί με το ακίνητο) και στους τυχόν νέους κτήτορες 
των ακινήτων, ασχέτως του τρόπου αποκτήσεως και του 
είδους της ιδιοκτησίας, που έχουν επ’ αυτού (καθολική 
διαδοχή, ειδική διαδοχή, επικαρπία, ψιλή κυριότητα, συνι- 
διοκτησία κλπ.). Απαραίτητη όμως προϋπόθεση είναι, οι 
νέοι κτήτορες να έχουν υποβάλλει εμπρόθεσμα αίτηση 
και τα απαιτούμενα δικαιολογητικά, σύμφωνα με τις 
εκάστοτε ισχύουσες διατάξεις. 

2. Δωρεάν κρατική αρωγή δικαιούνται οι νέοι κτήτο¬ 
ρες, μόνον εφόσον τόσο αυτοί όσο και οι προηγούμε¬ 
νοι ιδιοκτήτες, αποδεδειγμένα (με υποβολή Υπευθύνων 
Δηλώσεων) δεν έχουν λάβει δωρεάν κρατική αρωγή για 
άλλο πληγέν κτίσμα, από τις κατολισθήσεις του έτους 
2006 στο Δ.Δ. Μετοχιού Διρφύων του Δήμου Κύμης του 
Νομού Εύβοιας. 

3. Είναι δυνατή, η χορήγηση Σ.Σ. και στους νέους κτή¬ 
τορες, που απέκτησαν τη πλήρη κυριότητα του ακινήτου 
με γονική παροχή, μετά την λήξη των προθεσμιών αρ¬ 
χικών αιτήσεων, χωρίς να έχει υποβληθεί εμπρόθεσμη 
αίτηση από το νέο κτήτορα. Στην περίπτωση αυτή αρκεί 
μόνο η εμπρόθεσμη υποβολή αίτησης από τον αρχικό 
ιδιοκτήτη του ακινήτου. 

VI. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από τα Πιστωτικά 
Ιδρύματα. 

VII. ΥΠΟΘΗΚΕΣ ΔΑΝΕΙΩΝ 

Γ ια ποσά μέχρι € 3.000 δεν απαιτείται εγγραφή υπο¬ 
θήκης. 

Γ ια την ασφάλεια κάθε δανείου, θα εγγράφεται υπέρ 
της δανείστριας Τράπεζας υποθήκη επί του ακινήτου 
που θα επισκευάζεται ή ανακατασκευάζεται ή αγοράζε¬ 
ται, ή αποπερατώνεται από το προϊόν του δανείου ή αντ’ 
αυτού επί άλλου ακινήτου, που τυχόν προσφέρεται από 
το δανειολήπτη, εφόσον η αξία του ακινήτου, κάλυπτα 
το ασφαλιζόμενο δάνειο. Η υποθήκη μπορεί επίσης να 
μεταφέρεται εκ των υστέρων σε άλλο ακίνητο αντί¬ 
στοιχης αξίας. 

Συνηγορούμε, ώστε οι Τράπεζες να χορηγούν δάνεια 
για την επισκευή ή ανακατασκευή Ιερών Ναών πληγέ- 
ντων από τις κατολισθήσεις και στις περιπτώσεις που 
υπάρχει αδυναμία προσφοράς ακινήτου για εγγραφή 
υποθήκης, προς εξασφάλιση του δανείου, πιστοποιού¬ 
μενη από σχετική βεβαίωση της αρμόδιας Μητρόπολης 
που ανήκει ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους, έχουν εφαρμογή οι γενικώς 
ισχύουσες περί σεισμοπλήκτων διατάξεις. 

VIII. ΚΥΡΩΣΕΙΣ 

Με ειδικό όρο των οικείων δανειστικών συμβάσεων, θα 
καθορίζεται ρητά ότι, σε περίπτωση υποβολής, από τους 
δικαιούχους Σ.Σ. ή νέους κτήτορες, ανακριβών δηλώ¬ 
σεων ή σε περίπτωση μη εκπλήρωσης των υποχρεώ¬ 
σεων, που θα αναλάβουν με όσα προβλέπονται στην 
παρούσα απόφαση, εκτός από τον τρόπο εξόφλησης 
τόκων και δόσεων των δανείων, οι συνέπειες από την μη 
τήρηση των οποίων αντιμετωπίζονται με την απόφαση 
εγγύησης, θα υπόκεινται, πέρα από τις νόμιμες κυρώσεις 
και τις ακόλουθες: 

α. Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β. Κατάπτωση ποινικής ρήτρας υπέρ του Δημοσίου, 
που θα συνομολογείται με τη δανειστική σύμβαση και 
θα αντιστοιχεί σε ποσοστό 10% επί ολοκλήρου του 
ποσού του δανείου. 

γ. Εκτοκισμό του δανείου από τη χορήγηση του, με 
επιτόκιο μεγαλύτερο κατά 2,5 ποσοστιαίες μονάδες, από 
το επιτόκιο που καθορίστηκε με τη δανειστική σύμβαση, 
για κάθε περίπτωση. 

IX. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλεί- 
ταΐ: 

Για δωρεάν κρατική αρωγή, δαπάνη του Προγράμ¬ 
ματος Δημοσίων Επενδύσεων ύψους € 95.000, για τα 
επόμενα τέσσερα οικονομικά έτη και θα βαρύνει το 
έργο 2000ΣΕ06900025 της ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου, βαρύνει το λογαριασμό του ν. 128/1975, ο οποίος 
δημιουργείται από παρακράτηση επί των χορηγήσεων 
των Τραπεζών, με σκοπό την επιδότηση επιτοκίου δα¬ 
νείων. Ο λογαριασμός αυτός επιδοτείται από τον Κρα¬ 
τικό Προϋπολογισμό, μόνο σε περίπτωση ελλειμματικό- 
τητάς του. Το ύψος της δαπάνης αυτής είναι € 95.000. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 4 Απριλίου 2007 

οι ΥΠΟΥΡΓΟΙ 


Γ. ΛΟΙΠΕΣ ΔΑΠΑΝΕΣ 

α)Έργα Υποδομής € 200.000 

β) Κατεδαφίσεις € 5.000 

γ)Έξοδα κίνησης Μηχανικών € 5.000 

ΣΥΝΟΛΟ ΔΑΝΕΙΩΝ ΤΡΑΠΕΖΩΝ € 190.000 

ΑΝΑΚΕΦΑΛΑΙΩΣΗ 

1) Τόκοι Δανείων (190.000 X 0,5) € 95.000 

2) Σύνολο Δωρεάν Κρατικής Αρωγής € 95.000 

3) Έργα Υποδομής € 200.000 

4) Κατεδαφίσεις € 5.000 

5) Έξοδα κίνησης Μηχανικών € 5.000 

ΣΥΝΟΛΟ € 400.000 


Σημείωση: Οι τόκοι καταβάλλονται από τον λογαρια¬ 
σμό του ν. 128/1975, ενώ η κρατική αρωγή και τα έργα 
υποδομής βαρύνουν τον Προϋπολογισμό Δημοσίων 
Επενδύσεων. 

-♦- 

Αριθμ. 5708/ΠΕ/Α32 (2) 

Οριοθέτηση περιοχών και πιστωτικές διευκολύνσεις για 
την αποκατάσταση των ζημιών από τις πλημμύρες 
της 21ης Απριλίου 2006 στο Δ.Δ. Λειανοκλαδίου του 
Δήμου Λειανοκλαδίου του Νομού Φθιώτιδας. 


ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 


ΥΦΥΠ. ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 


Α. ΝΑΚΟΣ Γ. ΑΛΟΓΟΣΚΟΥΦΗΣ 


ΥΦΥΠ. ΟΙΚΟΝΟΜΙΑΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 


Π. ΔΟΥΚΑΣ 


Γ. ΣΟΥΦΛΙΑΣ 


ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΠΕΡΙΒΑΛΛΟΝΤΟΣ, 

ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 
ΥΠΗΡΕΣΙΑ ΑΠΟΚΑΤΑΣΤΑΣΗΣ 
ΣΕΙΣΜΟΠΛΗΚΤΩΝ (Υ.Α.Σ.) 

Εκτίμηση δαπάνης για την αποκατάσταση των ζημιών 
από τις κατολισθήσεις του έτους 2006 στο Δ.Δ. Μετο¬ 
χιού Διρφύων του Δήμου Κύμης του Νομού Εύβοιας. 


Τιμή μονάδας ανακατασκευής € 450/τ.μ. 

ί) Δωρεάν Κρατική Αρωγή Ανακατασκευής 1/3 
ϋ) Δωρεάν Κρατική Αρωγή Επισκευής 1/3 

Α. ΑΝΑΚΑΤΑΣΚΕΥΕΣ 

3 κτίσματα X 100 τ.μ. X € 450/τ.μ. € 135.000 

εκ των οποίων 1/3 Δωρεάν Κρατική Αρωγή 
α) Δωρεάν Κρατική Αρωγή € 45.000 

β) Δάνεια Τραπεζών € 90.000 

Β. ΕΠΙΣΚΕΥΕΣ 

10 οικίες X € 15.000/οικία € 150.000 

εκ των οποίων 1/3 Δωρεάν Κρατική Αρωγή 
α) Δωρεάν Κρατική Αρωγή € 50.000 

β) Δάνεια Τραπεζών € 100.000 


Έχοντας υπόψη: 

1. Τις διατάξεις του άρθρου 2, παρ. 2 της από 28.7.1978 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ των σει¬ 
σμών 1978 εις περιοχή Βορείου Ελλάδος κ.λπ. και ρυθμί- 
σεως ετέρων τινών συναφών θεμάτων» που κυρώθηκε, 
τροποποιήθηκε και συμπληρώθηκε με το ν. 867/1979 
(ΦΕΚ 24/Α77.2.1979). 

2. Τις διατάξεις του ν. 1190/1981 (ΦΕΚ 203/Α730.7.1981) 
ο οποίος κυρώνει την από 26.3.1981 Πράξη Νομοθετικού 
Περιεχομένου του Προέδρου της Δημοκρατίας «περί 
αποκαταστάσεως ζημιών εκ των σεισμών 1981 και ρυθ- 
μίσεως ετέρων συναφών θεμάτων» όπως αυτός τρο¬ 
ποποιήθηκε και συμπληρώθηκε με το άρθρο 1, παρ. 42 
και 43 του ν. 2412/1996 «Μεταφορά αρμοδιοτήτων από 
το Υπουργικό Συμβούλιο σε άλλα Κυβερνητικά όργανα 
και άλλες διατάξεις» (ΦΕΚ 123/Α717.6.1996). 

3. Τις διατάξεις του άρθρου 3 παρ. 3, τελευταίο εδάφιο 
του ν. 1266/1982 (ΦΕΚ 81/Α') «Περί οργάνων ασκήσεως 
της νομισματικής, πιστωτικής και συναλλαγματικής πο¬ 
λιτικής και άλλες διατάξεις» όπως συμπληρώθηκε με το 
άρθρο 25, παρ. 6 του ν. 1418/1984 «Περί ΔημοσίωνΈργων 
και ρυθμίσεις συναφών θεμάτων» (ΦΕΚ 23/Α'). 

4. Τις διατάξεις του ν. 128/75 «περί τροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος». 

5. Τις διατάξεις του άρθρου 10 του ν. 2576/1998 (ΦΕΚ 
25/Α79-2.1998) «Βελτίωση των διαδικασιών για την ανά¬ 
θεση της κατασκευής των δημοσίων έργων και άλλες 
διατάξεις». 

6. Το π.δ. 69/1988 «Οργανισμός Γενικής Γραμματείας 
ΔημοσίωνΈργων». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7. Την υπ’ αριθμ. Δ16α/04/773/29.11.1990 κοινή απόφαση 
του Υπουργού Προεδρίας και του Αναπληρωτή Υπουργού 
ΠΕ.ΧΩ.Δ.Ε. «περί εξαιρέσεως διοικητικών πράξεων και 
εγγράφων από τον κανόνα των τριών υπογραφών». 

8. Την υπ’ αριθμ. 50148/542/24.6.92 κοινή απόφαση 
των Υπουργών Εθνικής Οικονομίας, Οικονομικών και 
Βιομηχανίας, Ενέργειας και Τεχνολογίας και Εμπορί¬ 
ου «Περιστολή δαπανών Δημοσίου Τομέα» (ΦΕΚ 420/Β7 
1.7.1992). 

9. Τις διατάξεις του άρθρου 22 του ν. 2362/1995 «περί 
Δημοσίου Λογιστικού ελέγχου των δαπανών του Κρά¬ 
τους και άλλες διατάξεις» (ΦΕΚ 247/Α727.11.1995). 

10. Τις διατάξεις του άρθρου 90 του «Κώδικα 
νομοθεσίας για την Κυβέρνηση και τα κυβερνητικά 
όργανα», που κυρώθηκε με το άρθρο πρώτο του π.δ/τος 
63/2005 (ΦΕΚ 98 Α') και το γεγονός ότι από τις διατάξεις 
της παρούσας απόφασης δεν προκαλείται δαπάνη σε 
βάρος του Κρατικού Προϋπολογισμού αλλά η δαπάνη 
βαρύνει το Πρόγραμμα Δημοσίων Επενδύσεων και συ¬ 
γκεκριμένα τα έργα 2000ΣΕ06900025, 2000ΣΕ06900026, 
2000ΣΕ06900027 της ΣΑΕ 069. 

Η προκαλούμενη δαπάνη από την επιδότηση του επι¬ 
τοκίου βαρύνει το λογαριασμό του ν. 128/1975. Ο λογα¬ 
ριασμός αυτός επιδοτείται από τον Κρατικό Προϋπο¬ 
λογισμό μόνο σε περίπτωση ελλειμματικότητας του. 
Το ύψος της δαπάνης αυτής θα είναι της τάξης των 
€ 20 . 000 . 

11. Το π.δ. 81/2002 (ΦΕΚ 57/Α721.3.2002) για συγχώνευση 
των Υπουργείων Εθνικής Οικονομίας και Οικονομικών 
στο Υπουργείο Οικονομίας και Οικονομικών. 

12. Το π.δ. 121/2004 (ΦΕΚ 84/Α710.3.2004) για τον διο¬ 
ρισμό των Υπουργών και Υφυπουργών. 

13. Την υπ’ αρ. ΔΙΔΚ/Φ. 1/2/6139 (ΦΕΚ 527/Β724.3.2004) 
απόφαση του Πρωθυπουργού και του Υπουργού Εσωτε¬ 
ρικών, Δημόσιας Διοίκησης και Αποκέντρωσης, για την 
ανάθεση αρμοδιοτήτων στον Υφυπουργό Εσωτερικών, 
Δημόσιας Διοίκησης και Αποκέντρωσης, Αθανάσιο Νάκο, 
όπως τροποποιήθηκε και ισχύει. 

14. Την υπ’ αριθμ. 37930/ΔΙΟΕ 1264 (ΦΕΚ 1432/Β7 
14.10.2005) απόφαση του Πρωθυπουργού και του Υπουρ¬ 
γού Οικονομίας και Οικονομικών για τον καθορισμό αρ¬ 
μοδιοτήτων στον Υφυπουργό Οικονομίας και Οικονομι¬ 
κών, Πέτρο Δούκα. 

15. Το υπ’ αρ. 311.3/3/67/5.9.2006 έγγραφο της Νομαρ¬ 
χιακής Αυτοδιοίκησης Φθιώτιδας. 

16. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους του Δ.Δ. Λειανο- 
κλαδίου του Δήμου Λειανοκλαδίου του Νομού Φθιώτιδας 
από τις πλημμύρες της 21ης Απριλίου 2006, αποφασί¬ 
ζουμε: 

1. ΟΡΙΟΘΕΤΗΣΗ ΠΛΗΓΕΙΣΑΣ ΠΕΡΙΟΧΗΣ 

1. Την επέκταση κατ’ ανάλογο εφαρμογή των διατά¬ 
ξεων της από 28.7.1978 Πράξεως Νομοθετικού Περιεχο¬ 
μένου «Περί αποκαταστάσεως ζημιών εκ σεισμών 1978 
εις περιοχή Βορ. Ελλάδος κλπ.», η οποία κυρώθηκε, τρο¬ 
ποποιήθηκε και συμπληρώθηκε με τους Νόμους 867/79, 
1048/80,1133/1981 και 1190/1981, όπως ορίζεται στο άρθρο 
10 του ν. 2576/1998 καθώς και των σχετικών κανονιστι¬ 
κών πράξεων που ισχύουν σήμερα για την αποκατάστα¬ 
ση των ζημιών των κτιρίων γενικά και για τις περιοχές 
που επλήγησαν από τις πλημμύρες της 21ης Απριλίου 
2006 στα διοικητικά όρια του Δ.Δ. Λειανοκλαδίου του 
Δήμου Λειανοκλαδίου του Νομού Φθιώτιδας. 


2. Το έργο της αποκατάστασης των ζημιών από τις 
πλημμύρες της 21ης Απριλίου 2006, που έπληξαν το Δ.Δ. 
Λειανοκλαδίου του Δήμου Λειανοκλαδίου του Νομού 
Φθιώτιδας ανατίθεται στην Υπηρεσία Αποκατάστασης 
Σεισμοπλήκτων (Υ.Α.Σ.). 

3. Ορίζεται προθεσμία ενός (1) έτους, από τη δημοσί¬ 
ευση της παρούσας απόφασης σε ΦΕΚ, για την υποβολή 
αίτησης συνοδευόμενης από τα απαιτούμενα δικαιολο- 
γητικά, από τους ενδιαφερομένους: 

α) Για τη διενέργεια αυτοψίας στο πληγέν κτίσμα από 
Μηχανικούς της αρμόδιας Υπηρεσίας και την έκδοση 
πορίσματος χαρακτηρισμού του. 

β) Γ ια τη χορήγηση Σ.Σ. για την επισκευή του κτίσμα- 
τος, χωρίς να έχει προηγηθεί η έκδοση πορίσματος 
χαρακτηρισμού του. Σε αυτήν την περίπτωση απαιτείται 
και η υποβολή πλήρους φακέλου μελέτης επισκευής 
προκειμένου να εκδοθεί Αδεια Επισκευής. 

2. ΣΤΕΓΑΣΤΙΚΗ ΣΥΝΔΡΟΜΗ ΠΡΟΣ ΙΔΙΩΤΕΣ 

I. Εγκρίνεται η χορήγηση Στεγαστικής Συνδρομής 
(Σ.Σ) (άτοκο δάνειο και δωρεάν κρατική αρωγή) για την 
αποκατάσταση των ζημιών που προκάλεσαν οι πλημ¬ 
μύρες της 21ης Απριλίου 2006 στο Δ.Δ. Λειανοκλαδίου 
του Δήμου Λειανοκλαδίου του Νομού Φθιώτιδας ως 
ακολούθως: 

α. Για την ανακατασκευή κτιρίων που κατέρρευσαν 
ή κρίνονται κατεδαφιστέα ή υπέρμετρης δαπάνης 
επισκευής (ασύμφορα) ή είναι δομημένα από ευτελή 
υλικά (ωμοπλίνθους ή μη διαμορφωμένους λίθους μι¬ 
κρής διατομής με συνδετικό υλικό αργιλώδες) και τα 
οποία δεν έχουν χαρακτηριστεί κατεδαφιστέα, αλλά 
οι ζημιές που προκλήθηκαν από τις πλημμύρες δεν 
επιδέχονται, σύμφωνα με την κρίση της αρμόδιας 
Υπηρεσίας που αναφέρεται στην παρ. 2 του κεφα¬ 
λαίου 1 της παρούσας, ουσιαστική αποκατάσταση, 
δηλαδή επισκευή που εξασφαλίζει την αναγκαία αντο¬ 
χή τους. 

Η εν λόγω Σ.Σ. μπορεί να χρησιμοποιηθεί και για αυ¬ 
τοστέγαση ή αποπεράτωση, εφόσον ο δικαιούχος κα¬ 
τεδαφίσει το πληγέν κτίσμα. 

β. Γ ια την επισκευή πάσης φύσεως κτιρίων που έχουν 
υποστεί ζημιές από τις πλημμύρες και οι οποίες δεν 
οφείλονται σε υπαιτιότητα των ενδιαφερομένων ή σε 
κατασκευαστικές ελλείψεις και ατέλειες. 

Η εν λόγω Σ.Σ. μπορεί να χρησιμοποιηθεί και για ανα¬ 
κατασκευή ή αυτοστέγαση ή αποπεράτωση, εφόσον ο 
δικαιούχος κατεδαφίσει το πληγέν κτίσμα. 

γ. Κτίρια εγκαταλελειμμένα τα οποία παρουσιάζουν 
σοβαρές και εμφανείς φθορές λόγω εγκατάλειψης (π.χ. 
μερική ή ολική κατάρρευση στέγης, φθορές στους τοί¬ 
χους, έλλειψη πατωμάτων, καταστροφή εξωτερικών 
κουφωμάτων κ.λπ.) δεν δικαιούνται Σ.Σ. 

Προκειμένου να γίνει άρση του χαρακτηρισμού του 
εγκαταλελειμμένου θα πρέπει το κτίσμα να ήταν στοι¬ 
χειωδώς κατοικήσιμο και ο ενδιαφερόμενος να προσκο¬ 
μίσει τα ακόλουθα δικαιολογητικά: 

ί. Βεβαίωση της Δ.Ε.Η. ότι είχε ρεύμα τουλάχιστον ένα 
χρόνο πριν από τις πλημμύρες. 

Ιί. Δήλωση στοιχείων ακινήτων (Ε9) και (Ε1), στην οποία 
να περιλαμβάνεται το πληγέν ακίνητο, για χρονικό διά¬ 
στημα πριν από τις πλημμύρες. 




ΦΕΚ 617 

II. ΔΙΚΑΙΟΥΧΟΙ ΣΤΕΓΑΣΤΙΚΗΣ ΣΥΝΑΡΟΜΗΣ 

1. Οι δικαιούχοι της Στεγαστικής Συνδρομής (Σ.Σ.) (άτο¬ 
κο δάνειο και δωρεάν κρατική αρωγή) θα καθορίζονται 
από την Υ.Α.Σ. στην οποία οι ενδιαφερόμενοι θα πρέπει 
να υποβάλουν αίτηση με τα σχετικά δικαιολογητικά 
μέσα στις προθεσμίες που καθορίζονται στην παρούσα 
απόφαση. 

2. Η Υ.Α.Σ. θα χορηγεί στους δικαιούχους Άδεια Επι¬ 
σκευής ή Βεβαίωση Καθορισμού Δικαιούχου Στεγαστι- 
κής Συνδρομής για Ανακατασκευή ή Αυτοστέγαση ή 
Αποπεράτωση με την οποία θα προσδιορίζεται το ύψος 
της απαιτούμενης δαπάνης επισκευής ή το ποσό που 
δικαιούται ο ενδιαφερόμενος για ανακατασκευή ή αυ¬ 
τοστέγαση ή αποπεράρτωση. Στην Άδεια Επισκευής ή 
Βεβαίωση Καθορισμού Δικαιούχου Στεγαστικής Συνδρο¬ 
μής για Ανακατασκευή ή Αυτοστέγαση ή Αποπεράτωση 
θα αναφέρεται το ποσόν της δωρεάν κρατικής αρωγής 
καθώς και του άτοκου δανείου σύμφωνα με τους όρους 
που καθορίζονται κατωτέρω για τα κτίρια που βρίσκο¬ 
νται εντός της πληγείσας περιοχής. 

3. Σε περίπτωση που το συγκεκριμένο κτίριο ρυμοτο- 
μείται ή δεν μπορεί να ανακατασκευαστεί για οποια¬ 
δήποτε άλλη νόμιμη αιτία ή γιατί ο ενδιαφερόμενος το 
επιθυμεί, τότε ο ιδιοκτήτης ή καθένας από τους συνιδιο¬ 
κτήτες (εφόσον υφίσταται συνιδιοκτησία), δικαιούται 
Σ.Σ. για αυτοστέγαση με αγορά ή ανέγερση κατοικίας 
σε άλλη πληγείσα περιοχή. 

4. Σε περίπτωση που κατέρρευσαν κτίσματα από τις 
πλημμύρες ή κατεδαφίστηκαν αμέσως μετά από αυτές 
με εντολή Δημόσιας ή Δημοτικής Αρχής (εφόσον ήταν 
σε χώρους συνάθροισης κοινού ή είχαν επαφή με το 
δρόμο) χωρίς να έχουν εκδοθεί, από τις νόμιμες Επι¬ 
τροπές, Εκθέσεις Αυτοψίας Κατεδαφιστέων Κτισμάτων 
εντός της πληγείσας περιοχής εγκρίνουμε τη δανειο¬ 
δότησή τους εφόσον: 

α. Ο ενδιαφερόμενος έχει υποβάλει εμπρόθεσμα αίτη¬ 
ση για δανειοδότηση του συγκεκριμένου κτίσματος. 

β. Υπάρχουν παραστατικά στοιχεία διαπίστωσης της 
ύπαρξης του κτίσματος του εμβαδού του και της χρήσης 
του (π.χ. οικοδομική άδεια ανέγερσης της καταστρα- 
φείσας οικοδομής, φωτογραφίες, αεροφωτογραφίες 
κ.λπ.). 

γ. Υπάρχουν στοιχεία ότι το κτίσμα δεν ήταν εγκατα- 
λελειμμένο (π.χ. αποδείξεις Κοινωφελών Οργανισμών ή 
Δημοτικών ή Κοινοτικών τελών, Ε1, Ε9 κ.λπ.). 

δ. Η αρμόδια Δημόσια ή Δημοτική Αρχή βεβαιώνει 
ότι δόθηκε εντολή για την κατεδάφιση του κτίσματος 
προς αποτροπή άμεσου κινδύνου μετά τις πλημμύρες 
ή προσκομίζεται βεβαίωση ότι το κτίσμα κατέρρευσε 
από τις πλημμύρες. 

III. ΟΡΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 

1. ΑΝΑΚΑΤΑΣΚΕΥΗ Ή ΑΥΤΟΣΤΕΓΑΣΗ Ή ΑΠΟΠΕΡΑ¬ 
ΤΩΣΗ 

Η Σ.Σ. θα χορηγείται στους δικαιούχους με βάση την 
προσκομιζόμενη στη δανείστρια Τράπεζα έγγραφη 
συνηγορία της Υ.Α.Σ. με τους ακόλουθους βασικούς 
όρους: 

α) Για κτίσματα που έχουν χρήση κατοικίας € 450 ανά 
τ, μ. και με ανώτατο όριο δανειοδοτούμενης επιφάνειας 
τα 120 τ. μ. ανά χωριστή ιδιοκτησία. 


β) Γ ια κτίρια που έχουν χρήση επαγγελματικού χώρου, 
η Σ.Σ. ανέρχεται στο ποσό των € 280 ανά τ.μ. και για 
δανειοδοτούμενη επιφάνεια μέχρι 120 τ.μ., ήτοι μέχρι 
του ποσού των € 33.600 για τα πρώτα 150 τ.μ. 

Στην περίπτωση που ο επαγγελματικός χώρος έχει 
επιφάνεια άνω των 150 τ.μ., για τον υπολογισμό της 
συνολικής δανειοδότησης θα διαιρείται η επιφάνεια του 
σε τμήματα των 150 τ.μ. για τα τυχόν δάνεια που θα 
προκύψουν πέρα των πρώτων 150 τ.μ. το ποσόν του δα¬ 
νείου ορίζεται σε € 180 ανά τ.μ. και για δανειοδοτούμενη 
επιφάνεια 120 τ.μ., ήτοι μέχρι του ποσού των € 21.600 
για κάθε επιπλέον δάνειο που θα χορηγείται. 

Το προκύπτον τελικώς, μετά την ως άνω διαίρεση, 
υπόλοιπο τμήματος, αν έχει επιφάνεια μέχρι και 50 
τ.μι. θα αμελείται, ενώ αν είναι πάνω από 50 τ.μ., τότε 
θα χορηγείται δάνειο ανάλογα με το εμβαδόν του και 
σύμφωνα με τα ισχύοντα ανώτατα όρια (εμβαδού και 
δανείου). 

γ) Γ ια υπόγειους χώρους, όπως αυτοί ορίζονται από 
το Γ.Ο.Κ. και είναι διαμορφωμένοι ως διαμερίσματα 
κατοικίας ή επαγγελματικές στέγες, χορηγείται ποσό 
Σ.Σ. που αντιστοιχεί στο 70% της εκάστοτε ισχύουσας 
τιμής μονάδας για τη χρηματοδότηση των ανακατα¬ 
σκεύαζα μενών κατοικιών ή επαγγελματικών χώρων 
αντίστοιχα. 

δ) Για κτίρια που η κατασκευή τους είχε προχωρή¬ 
σει μόνον μέχρι το σκελετό από οπλισμένο σκυρόδεμα, 
χορηγείται Σ.Σ. που αντιστοιχεί στο 30% της εκάστοτε 
ισχύουσας τιμής μονάδας για τη χρηματοδότηση της 
ανακατασκεύαζαμενης επιφάνειας. 

ε) Γ ια κατασκευές βοηθητικής χρήσεως στο δώμα οι¬ 
κοδομών π.χ. απολήξεις κλιμακοστασίων, ανελκυστήρων 
κ.λπ. χορηγείται Σ.Σ. που αντιστοιχεί στο 70% της εκά¬ 
στοτε ισχύουσας τιμής μονάδας για τη χρηματοδότηση 
της ανακατασκευαζόμενης επιφάνειας. 

στ) Γ ια βοηθητικούς χώρους (π.χ. οικιακές αποθήκες, 
αποθήκες τροφίμων, κουζίνα, λουτρό, ιματιοθήκες, φούρ¬ 
νοι κ,λπ.) της αυτής οικοδομής ή ευρισκόμενους στο 
αυτό οικόπεδο που συμπληρώνουν τη λειτουργικότητα 
της και με την προϋπόθεση ότι το σύνολο της δανειο¬ 
δοτούμενης επιφάνειας (κύριος και βοηθητικός χώρος) 
δεν υπερβαίνει τα 120 τ.μ., η ανά τ.μ. τιμή αποζημίωσης 
κατεδαφιστέου (είτε βάσει Εκθέσεων Αυτοψίας Κατεδα- 
φιστέων Κτισμάτων, είτε ως ασύμφορα επισκευής, είτε 
ως μη ασφαλώς επισκευάσιμα λόγω ευτελών δομικών 
υλικών) ή καταστραφέντος ολοσχερώς κτίσματος, είναι 
η αυτή με της κατοικίας παράγραφος (α). 

ζ) Γ ια αποθήκες οποιοσδήποτε χρήσης (εκτός των 
αναφερομένων στην παράγραφο στ'), καθώς και στά¬ 
βλους, αγροτικά κτίσματα, χώρους αποθήκευσης, που 
είτε βρίσκονται στο ίδιο οικόπεδο με το κυρίως κτίσμα 
είτε σε άλλο, καθώς και για οικιακές αποθήκες που 
βρίσκονται σε άλλο οικόπεδο από το κυρίως κτίσμα η 
ανά τ.μ. τιμή αποζημίωσης, κατεδαφιστέου ή καταστρα¬ 
φέντος ολοσχερώς κτίσματος, ανέρχεται στο ποσό των 
€ 165 κατεδαφιζόμενης ή καταστραφείσας ολοσχερώς 
επιφάνειας και μέχρι εμβαδού 120 τ.μ. 

η) Γ ια την ανακατασκευή αγροτικών κατοικιών (κτι- 
σμάτων ευτελούς αξίας κατασκευής, που χρησιμοποιού¬ 
νται εποχιακά) η Σ.Σ. ανέρχεται στο ποσό των € 245 ανά 
τ.μ. κατεδαφιζόμενης ή καταστραφείσας ολοσχερώς 
επιφάνειας και μέχρι συνολικού εμβαδού 120 τ.μ. 




11262 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


θ) Για Ιερούς Ναούς, κτίρια που ανήκουν στο Δημόσιο, 
Ν.Π.Δ.Δ., Ο.Τ.Α. ή σε Κοινωφελή ή σε Φιλανθρωπικά ή 
σε Ευαγή Ιδρύματα ή σε Σωματεία, το ύψος της Σ.Σ. 
ανέρχεται στο ποσό των € 420 ανά τ.μ. επί του συνό¬ 
λου της κατεδαφιστέας ή καταστραφείσας ολοσχερώς 
επιφάνειας και η ανεγειρόμενη επιφάνεια δεν θα πρέπει 
να είναι μικρότερη του 75% της κατεδαφισθείσας. 

ι) Γ ια κτίρια με περισσότερες ανεξάρτητες ιδιοκτησίες 
(πολυκατοικίες) ο κάθε ιδιοκτήτης δικαιούται εκτός της 
Σ.Σ. ανακατασκευής που αντιστοιχεί στην ιδιοκτησία 
του, επί πλέον Σ.Σ. ανάλογη με το ποσοστό του επί 
των κοινοχρήστων χώρων και μέχρι εμβαδού 120 τ.μ. 
αθροιστικά (από ιδιοκτησία και κοινόχρηστο χώρο). 

ια) Η δωρεάν κρατική αρωγή, που αντιστοιχεί στην 
παραπάνω Σ.Σ. για ανακατασκευή θα καλυφθεί από τον 
Προϋπολογισμό Δημοσίων Επενδύσεων και ορίζεται σε 
(1/3) της Σ.Σ. και μόνο για μία ιδιοκτησία. Στην περί¬ 
πτωση της παρ. (β) κάθε τμήμα με επιφάνεια 150 τ.μ. 
θεωρείται ανεξάρτητη ιδιοκτησία. 

ιβ) Σε περίπτωση που στον ίδιο ιδιοκτήτη ανήκαν πριν 
από τις πλημμύρες περισσότερες της μίας ανεξάρτη¬ 
τες ιδιοκτησίες, άτοκο δάνειο δικαιούται για κάθε μία 
από αυτές, ενώ δωρεάν κρατική αρωγή μόνο για τη 
μία ιδιοκτησία, την οποία επιλέγει ο ίδιος με Υπεύθυνη 
Δήλωσή του. 

Γ ια τις πέραν της μίας ιδιοκτησίες το σύνολο της Σ.Σ. 
χορηγείται εξ ολοκλήρου υπό μορφή άτοκου δανείου, 
χωρίς δωρεάν κρατική αρωγή. 

ιγ)Σε περιπτώσεις ανακατασκευής επαγγελματικού 
χώρου, υποχρέωση του ιδιοκτήτη είναι να ανακατα¬ 
σκευάσει κτίσμα εμβαδού ή όγκου ίσο τουλάχιστον με 
τα (2/3) του εμβαδού ή του όγκου του κατεδαφιστέου 
ή καταστραφέντος ολοσχερώς κτίσματος, με βάση το 
οποίο υπολογίστηκε η Σ.Σ. 

Σε όλες τις άλλες περιπτώσεις ανακατασκευής, υπο¬ 
χρέωση του ιδιοκτήτη είναι να ανακατασκευάσει κτίσμα 
εμβαδού ίσο τουλάχιστον με τα (2/3) του εμβαδού του 
κατεδαφιστέου ή καταστραφέντος ολοσχερώς κτίσμα¬ 
τος, με βάση το οποίο υπολογίστηκε η Σ.Σ. 

ιδ) Η Σ.Σ. για ανακατασκευή μπορεί να χρησιμοποι¬ 
ηθεί από τον δικαιούχο για αυτοστέγαση, εφόσον το 
επιθυμεί. Στην περίπτωση αυτοστέγασης, η Σ.Σ. δεν 
μπορεί να υπερβαίνει το αναφερόμενο στα συμβόλαια 
αγοραπωλησίας τίμημα. Το αγοραζόμενο κτίσμα θα 
πρέπει να είναι νομίμως υφιστάμενο και να έχει εμβα¬ 
δόν ίσο τουλάχιστον με το 40% της δανειοδοτούμε¬ 
νης επιφάνειας του κατεδαφιστέου ή καταστραφέντος 
ολοσχερώς κτίσματος. Στις περιπτώσεις που το κτίσμα, 
στο οποίο πραγματοποιείται η αυτοστέγαση, δεν έχει 
οικοδομική άδεια (οικισμοί προϋφιστάμενοι του 1923), η 
στατική επάρκεια του κτιρίου θα πρέπει να βεβαιώνεται 
από δύο ιδιώτες Πολιτικούς Μηχανικούς. 

ιε) Η Σ.Σ. για ανακατασκευή μπορεί να χρησιμοποιηθεί 
από τον δικαιούχο για αποπεράτωση άλλου κτίσματος 
ιδιοκτησίας του, εφόσον το επιθυμεί. 

ιστ) Γ ια ανακατασκευές κτιρίων κάθε χρήσης που είναι 
χαρακτηρισμένα διατηρητέα ή παραδοσιακά ως προς το 
σύνολο τους (όπως αναφέρεται στο ΦΕΚ δημοσίευσης 
της απόφασης Χαρακτηρισμού) η Σ.Σ. ανέρχεται στο 
ποσό των € 560 ανά τ. μ. χωρίς περιορισμό ως προς το 
συνολικό εμβαδόν του κτίσματος. 


ιζ) Γ ια κτίρια που έχει χαρακτηρισθεί διατηρητέα μόνο 
η όψη (όπως αναφέρεται στο ΦΕΚ δημοσίευσης της 
απόφασης Χαρακτηρισμού) και κρίνονται κατεδαφιστέα, 
χορηγείται Σ.Σ. ανακατασκευής της όψης με χρήση του 
τιμολογίου επισκευής της Υπηρεσίας για διατηρητέα ή 
παραδοσιακά κτίρια και ανακατασκευής του υπολοίπου 
κτιρίου με τις τιμές που ισχύουν για την αντίστοιχη 
κατηγορία κτιρίου, όπως αναφέρονται στις σχετικές 
παραγράφους, χωρίς περιορισμό του εμβαδού. 

Για να ισχύουν οι περιπτώσεις (ιστ") και (ιζ') θα πρέπει 
τα κτίρια να ήταν ήδη χαρακτηρισμένα διατηρητέα ή 
παραδοσιακά, από το Υ.ΠΕ.ΧΩ.Δ.Ε. ή από το Υπουργείο 
Πολιτισμού (ημερομηνία ΦΕΚ δημοσίευσης της από¬ 
φασης Χαρακτηρισμού) ή να είχε αρχίσει η διαδικασία 
χαρακτηρισμού τους πριν την ημέρα της πλημμύρας. 

Απαραίτητη προϋπόθεση το κτίριο να χρησιμοποιείται 
και οι ζημιές να προέρχονται από την πλημμύρα και όχι 
από εγκατάλειψη. 

2. ΕΠΙΣΚΕΥΗ 

α) Γ ια την αποκατάσταση κτιρίων που παρουσιάζουν 
ζημιές από τις πλημμύρες, το ποσό της Σ.Σ. ανέρχεται 
μέχρι € 55 ανά τ.μ. και μέχρι συνολικού εμβαδού 120 τ.μ. 
ανά χωριστή ιδιοκτησία. 

β) Για τα κτίρια της προηγούμενης παραγράφου, όταν 
παρουσιάζεται ζημιά στον καυστήρα θα χορηγείται επι¬ 
πλέον Σ.Σ. που θα ανέρχεται στο ποσό των € 1.000. 

γ) Γ ια επισκευή αποθηκών (ανεξάρτητα από τη χρήση 
τους), αγροτικών κτισμάτων (πλην οικιών) η Σ.Σ. ανέρ¬ 
χεται στο ποσό τω € 40 ανά τ.μ. και μέχρι συνολικού 
εμβαδού 120 τ.μ. 

δ) Για επισκευή κτιρίων που ανήκουν στο Δημόσιο, 
Ν.Π.Δ.Δ., Ο.Τ.Α. ή σε Κοινωφελή ή σε Φιλανθρωπικά ή 
σε Ευαγή Ιδρύματα ή σε Σωματεία, το ύψος της Σ.Σ. 
για την αποκατάσταση του «φέροντος οργανισμού» καν 
των λοιπών «μη φερόντων στοιχείων» θα ανέρχεται στο 
ποσό των € 55 ανά τ.μ., επί του συνόλου της επιφάνειας 
του κτιρίου. 

ε) Γ ια κτίρια με περισσότερες της μίας ανεξάρτητες 
ιδιοκτησίες, ο κάθε ιδιοκτήτης δικαιούται, εκτός από την 
Σ.Σ. για την αποκατάσταση των ζημιών της ιδιοκτησίας 
του και πρόσθετη Σ.Σ. για την κάλυψη της δαπάνης που 
αναλογεί στην αποκατάσταση των ζημιών των κοινο- 
κτήτων στοιχείων. 

στ) Η δωρεάν κρατική αρωγή που αντιστοιχεί στην 
ανωτέρω Σ.Σ. επισκευής θα καλυφθεί από τον Προϋπο¬ 
λογισμό Δημοσίων Επενδύσεων και ανέρχεται σε (1/3) 
της Σ.Σ. και μόνον για μία ιδιοκτησία. 

ζ) Σε περίπτωση που στον ίδιο ιδιοκτήτη ανήκαν, πριν 
από τις πλημμύρες περισσότερες της μιας ιδιοκτησίες, 
άτοκο δάνειο δικαιούται για κάθε μία από αυτές, ενώ 
δωρεάν κρατική αρωγή μόνο για τη μία ιδιοκτησία, την 
οποία επιλέγει ο ίδιος με Υπεύθυνη Δήλωσή του. 

Γ ια τις πέραν της μίας ιδιοκτησίες, το σύνολο της Σ.Σ. 
χορηγείται υπό μορφή δανείου, χωρίς δωρεάν κρατική 
αρωγή. 

η) Οι ιδιοκτήτες των κτιρίων που κρίνονται επισκευάσι- 
μα μπορούν να χρησιμοποιήσουν την Σ.Σ. που αναλογεί 
στην επισκευή του πληγέντος κτίσματος για ανακα¬ 
τασκευή ή αυτοστέγαση ή αποπεράτωση, εφόσον κα¬ 
τεδαφίσουν το κτίριο με δικές τους δαπάνες. Σε αυτή 
την περίπτωση το ποσό της Σ.Σ. που χορηγείται στον 
δικαιούχο δεν επιτρέπεται να υπερβαίνει το ποσό της 

Σ.Σ. το οποίο θα χορηγείτο εάν το πληγέν κτίσμα είχε 
κριθεί κατεδαφιστέο και ανακατασκευαζόταν (ανάλογα 
με την χρήση του). 

IV. ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 
ΚΑΙ ΕΞΟΦΛΗΣΗΣ ΑΥΤΗΣ 

α) Το ποσό της Σ.Σ. για ανακατασκευή θα αναληφθεί 
σε δύο δόσεις, η πρώτη από τις οποίες, περιλαμβάνει 
ολόκληρη την δωρεάν κρατική αρωγή και το μισό (1/2) 
του άτοκου δανείου και καταβάλλεται με την υπογραφή 
της δανειστικής σύμβασης, η δε επόμενη, που περι¬ 
λαμβάνει το υπόλοιπο μισό (1/2) του άτοκου δανείου, 
καταβάλλεται όταν θα έχουν εκτελεστοί εργασίες, που 
αφορούν στην κατασκευή του φέροντα οργανισμού, 
τοιχοποιιών, επιχρισμάτων, κουφωμάτων και κιγκλιδω¬ 
μάτων. Στις περιπτώσεις που δεν έχει χορηγηθεί απο¬ 
δεδειγμένα η δωρεάν κρατική αρωγή θα χορηγείται 
το σύνολο του άτοκου δανείου και η δωρεάν κρατική 
αρωγή θα ενέχει θέση β' δόσης Σ.Σ. 

β) Το ποσό της Σ.Σ. για αυτοστέγαση, εφόσον αγο¬ 
ράζεται έτοιμο κτίσμα, θα χορηγείται εφάπαξ με την 
προσκόμιση οριστικού συμβολαίου αγοράς και πιστοποι¬ 
ητικού μεταγραφής ή προσυμφώνου, με την υποχρέωση 
της υποβολής οριστικού συμβολαίου και πιστοποιητικού 
μεταγραφής σε χρόνο που θα ορίζεται στην εγκριτι¬ 
κή] απόφαση της αρμόδιας Υπηρεσίας που αναφέρεται 
στην παρ. (2) του κεφ. 1. 

Σε περίπτωση που αγοράζεται κτίσμα υπό ανέγερση, 
το ποσό της Σ.Σ. θα χορηγείται σε δύο δόσεις, η πρώτη 
από τις οποίες, περιλαμβάνει ολόκληρη την δωρεάν 
κρατική αρωγή και το μισό (1/2) του άτοκου δανείου και 
καταβάλλεται με την προσκόμιση προσυμφώνου (με την 
υποχρέωση της υποβολής οριστικού συμβολαίου και 
πιστοποιητικού μεταγραφής σε χρόνο που θα ορίζεται 
στην εγκριτική απόφαση της αρμόδιας Υπηρεσίας που 
αναφέρεται στην παρ. 2 του κεφ. 1). Η επόμενη δόση που 
περιλαμβάνει το υπόλοιπο μισό (112) του άτοκου δανείου, 
καταβάλλεται με την εκτέλεση εργασιών, που αφορούν 
στην κατασκευή του φέροντα οργανισμού, τοιχοποιιών, 
επιχρισμάτων, κουφωμάτων και κιγκλιδωμάτων. 

γ) Το ποσό της Σ.Σ. για αποπεράτωση θα χορηγείται 
σε δύο δόσεις, η πρώτη από τις οποίες περιλαμβάνει 
ολόκληρη τη δωρεάν κρατική αρωγή και το μισό (1/2) 
του ατόκου δανείου και καταβάλλεται με την υπογρα¬ 
φή της δανειστικής σύμβασης. Η επόμενη δόση που 
περιλαμβάνει το υπόλοιπο μισό (1/2) του ατόκου δανεί¬ 
ου, καταβάλλεται όταν θα έχει εκτελεστεί το 75% των 
υπολειπόμενων εργασιών. 

Σημειώνεται ότι για τις περιπτώσεις (α), (β) και (γ) 
απαιτείται η κατεδάφιση του πληγέντος κτίσματος. 

δ) Το ποσό της Σ.Σ. για επισκευή θα αναληφθεί σε 
δύο δόσεις, η πρώτη από τις οποίες που περιλαμβάνει 
ολόκληρο το άτοκο δάνειο, καταβάλλεται με την υπο¬ 
γραφή της δανειστικής σύμβασης, η δε επόμενη που 
περιλαμβάνει τη δωρεάν κρατική αρωγή, καταβάλλεται 
με την ολοκλήρωση της εκτέλεσης των εργασιών. 

ε) Η συνολική διάρκεια των δανείων επισκευής ή ανα- 
κατασκευής ή αυτοστέγασης ή αποπεράτωσης ορίζε¬ 
ται σε δεκαπέντε (15) χρόνια, η δε εξόφληση τους θα 
πραγματοποιηθεί σε ισόποσες εξαμηνιαίες ή ετήσιες 
χρεολυτικές δόσεις, η πρώτη από τις οποίες θα κατα¬ 
βληθεί είκοσι τέσσερις (24) μήνες μετά την υπογραφή 
της δανειστικής σύμβασης. 


στ) Η συνολική διάρκεια των δανείων επισκευής δια¬ 
τηρητέων ή παραδοσιακών κτιρίων ορίζεται σε είκοσι 
πέντε (25) χρόνια, η δε εξόφληση τους θα πραγματο¬ 
ποιηθεί σε ισόποσες εξαμηνιαίες ή ετήσιες χρεολυτικές 
δόσεις, η πρώτη από τις οποίες θα καταβληθεί είκοσι 
τέσσερις (24) μήνες μετά την υπογραφή της δανειστικής 
σύμβασης. 

ζ) Η Σ.Σ. για την αποκατάσταση ζημιών σε πάγιες εγκα¬ 
ταστάσεις επιχειρήσεων και επαγγελματιών επιτρέπεται 
να χορηγηθεί με τους ίδιους όρους και στους μισθωτές 
ή σε όσους έχουν από οποιαδήποτε νόμιμη αιτία απο¬ 
δεδειγμένα τη νομή ή τη χρήση των εν λόγω χώρων, 
εφόσον δεν έχει υποβληθεί σχετική αίτηση εκ μέρους 
των ιδιοκτητών μέσα σε 45 ημέρες από τη δημοσίευση 
της παρούσας στην Εφημερίδα της Κυβερνήσεως. Μετά 
την πάροδο των 45 ημερών το δικαίωμα υποβολής αίτη¬ 
σης για χορήγηση Σ.Σ. μπορεί να ασκηθεί και από τον 
ενοικιαστή για λογαριασμό του αμελούντος ιδιοκτήτη. 
Σε κάθε περίπτωση η υποχρέωση για την καταβολή των 
δόσεων του δανείου βαρύνει τον ιδιοκτήτη. 

η) Τα δάνεια βαρύνονται με επιτόκιο ίσο προς αυτό 
των εντόκων γραμματίων δημοσίου δωδεκάμηνης διάρ¬ 
κειας της εκάστοτε τελευταίας εκδόσεως, που χρονικά 
προηγείται της έναρξης κάθε περιόδου εκτοκισμού των 
δανείων, προσαυξημένο κατά 30%, χωρίς άλλη προσαύ- 
ξηση για προμήθεια κλπ., επιδοτούμενο κατά 100% από 
το λογαριασμό του ν. 128/1975. 

θ) Για τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντί¬ 
στοιχες διατάξεις που ισχύουν για τη χρηματοδότηση 
της οικονομίας. 

V. ΝΕΟΙ ΚΤΗΤΟΡΕΣ 

1. Εγκρίνουμε τη δυνατότητα μεταβιβάσεως της Σ.Σ. 
(μαζί με το ακίνητο) και στους τυχόν νέους κτήτορες 
των ακινήτων, ασχέτως του τρόπου αποκτήσεως και του 
είδους της ιδιοκτησίας, που έχουν επ’ αυτού (καθολική 
διαδοχή, ειδική διαδοχή, επικαρπία, ψιλή κυριότητα, συνι- 
διοκτησία κ.λπ.). Απαραίτητη όμως προϋπόθεση είναι, οι 
νέοι κτήτορες να έχουν υποβάλλει εμπρόθεσμα αίτηση 
και τα απαιτούμενα δικαιολογητικά, σύμφωνα με τις 
εκάστοτε ισχύουσες διατάξεις. 

2. Δωρεάν κρατική αρωγή δικαιούνται οι νέοι κτήτορες 
μόνον εφόσον, τόσο αυτοί, όσο και οι προηγούμενοι 
ιδιοκτήτες, αποδεδειγμένα (με υποβολή Υπευθύνων Δη¬ 
λώσεων) δεν έχουν λάβει δωρεάν κρατική αρωγή για 
άλλο πληγέν κτίσμα από τις πλημμύρες. 

3. Είναι δυνατή η χορήγηση Σ.Σ. και στους νέους κτή¬ 
τορες, που απέκτησαν τη πλήρη κυριότητα του ακινήτου 
με γονική παροχή, μετά την λήξη των προθεσμιών αρ¬ 
χικών αιτήσεων, χωρίς να έχει υποβληθεί εμπρόθεσμη 
αίτηση από το νέο κτήτορα. Στην περίπτωση αυτή αρκεί 
μόνο η εμπρόθεσμη υποβολή αίτησης από τον αρχικό 
ιδιοκτήτη του ακινήτου. 

VI. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από τα Πιστωτικά 
Ιδρύματα. 

VII. ΥΠΟΘΗΚΕΣ ΔΑΝΕΙΩΝ 

Για ποσά μέχρι 3.000 € δεν απαιτείται εγγραφή υπο¬ 
θήκης. 

Για την ασφάλεια κάθε δανείου θα εγγράφεται υπέρ 
της δανείστριας Τράπεζας, υποθήκη επί του ακινήτου 
που θα επισκευάζεται ή θα ανακατασκευάζεται από το 

προϊόν του δανείου ή αντ’ αυτού επί άλλου ακινήτου, 
που τυχόν προσφέρεται από το δανειολήπτη, εφόσον η 
αξία του ακινήτου καλύπτει το ασφαλιζόμενο δάνειο. Η 
υποθήκη μπορεί επίσης να μεταφέρεται, εκ των υστέ¬ 
ρων, σε άλλο ακίνητο αντίστοιχης αξίας. 

Συνηγορούμε, ώστε οι Τράπεζες να χορηγούν δάνεια 
για την επισκευή ή ανακατασκευή Ιερών Ναών πλη- 
γέντων από τις πλημμύρες και στις περιπτώσεις που 
υπάρχει αδυναμία προσφοράς ακινήτου για εγγραφή 
υποθήκης, προς εξασφάλιση του δανείου, πιστοποιού¬ 
μενη από σχετική Βεβαίωση της αρμόδιας Μητρόπολης 
που ανήκει ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους έχουν εφαρμογή οι γενικώς 
ισχύουσες περί σεισμοπλήκτων διατάξεις. 

VIII. ΚΥΡΩΣΕΙΣ 

Με ειδικό όρο των οικείων δανειστικών συμβάσεων 
θα καθορίζεται ρητά ότι σε περίπτωση υποβολής, από 
τους δικαιούχους δανείων ή νέους κτήτορες, ανακριβών 
δηλώσεων ή σε περίπτωση μη εκπλήρωσης των υποχρε¬ 
ώσεων, που θα αναλάβουν, με όσα προβλέπονται στην 
παρούσα απόφαση, εκτός από τον τρόπο εξόφλησης 
τόκων και δόσεων των δανείων, οι συνέπειες από την μη 
τήρηση των οποίων αντιμετωπίζονται με την απόφαση 
εγγύησης, θα υπόκεινται, πέρα από τις νόμιμες κυρώσεις 
και τις ακόλουθες: 

α) Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β) Κατάπτωση ποινικής ρήτρας υπέρ του Δημοσίου, 
που θα συνομολογείται με τη δανειστική σύμβαση και 
θα αντιστοιχεί σε ποσοστό 10% επί ολοκλήρου του 
ποσού του δανείου. 

γ) Εκτοκισμό του δανείου από τη χορήγηση του με 
επιτόκιο μεγαλύτερο κατά 2,5 ποσοστιαίες μονάδες από 
το επιτόκιο που καθορίστηκε με τη δανειστική σύμβαση 
για κάθε περίπτωση. 

IX. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλεί- 
ταΐ: 

Για δωρεάν κρατική αρωγή, δαπάνη του Προγράμ¬ 
ματος Δημοσίων Επενδύσεων ύψους € 20.000 για τα 
επόμενα τέσσερα οικονομικά έτη και θα βαρύνει το 
έργο 2000ΣΕ06900025 της ΣΑΕ 069. 

2. Η προκαλοθμενη δαπάνη για την επιδότηση του επι¬ 
τοκίου βαρύνει το λογαριασμό του ν. 128/1975, ο οποίος 
δημιουργείται από παρακράτηση επί των χορηγήσε¬ 
ων των Τραπεζών με σκοπό την επιδότηση επιτοκίου 
δανείων. Ο λογαριασμός αυτός επιδοτείται από τον 
Κρατικό Προϋπολογισμό μόνο σε περίπτωση ελλειμμα- 
τικότητας του. Το ύψος της δαπάνης αυτής είναι της 
τάξης των € 20.000. 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 4 Απριλίου 2007 

ΟΙ ΥΠΟΥΡΓΟΙ 


ΥΦΥΠ. ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Α. ΝΑΚΟΣ 

ΥΦΥΠ. ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Π. ΔΟΥΚΑΣ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ 


ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Γ. ΣΟΥΦΛΙΑΣ 


ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΠΕΡΙΒΑΛΛΟΝΤΟΣ, 

ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 
ΥΠΗΡΕΣΙΑ ΑΠΟΚΑΤΑΣΤΑΣΗΣ 
ΣΕΙΣΜΟΠΛΗΚΤΩΝ (Υ.Α.Σ.) 

Εκτίμηση δαπάνης για την αποκατάσταση των ζημιών 
από πλημμύρες της 21ης Νοεμβρίου 2006 στο Δ.Δ. Λεια- 
νοκλαδίου του Δήμου Λειανοκλαδίου του Νομού Φθιώ¬ 


τιδας. 

Τιμή μονάδας ανακατασκευής 450 €/τ.μ. 

ί) Δωρεάν Κρατική Αρωγή Ανακατασκευής (1/3) 

μ) Δωρεάν Κρατική Αρωγή Επισκευής (1/3) 

Α. ΑΝΑΚΑΤΑΣΚΕΥΕΣ 

- οικία X 80 τ.μ. X 450 €/τ.μ. € 

α) Δωρεάν Κρατική Αρωγή (1/3) € 

β) Δάνεια Τραπεζών (2/3) € 

Β. ΕΠΙΣΚΕΥΕΣ 

10 οικίες X 6.000 €/οικία € 60.000 

α) Δωρεάν Κρατική Αρωγή (1/3) € 20.000 

β) Δάνεια Τραπεζών (2/3) € 40.000 

Γ. ΛΟΙΠΕΣ ΔΑΠΑΝΕΣ 

Έξοδα κίνησης Μηχανικών € 2.000 

Δ. ΔΑΝΕΙΑ ΤΡΑΠΕΖΩΝ € 40.000 

ΑΝΑΚΕΦΑΛΑΙΩΣΗ 

1. Τόκοι Δανείων (€ 40.000 X 0,5) € 20.000 

2. Δωρεάν Κρατική Αρωγή € 20.000 

3. Λοιπές δαπάνες € 2.000 

ΣΥΝΟΛΟ: € 42.000 


Σημείωση: Οι τόκοι καταβάλλονται από τον λογαριασμό 
του ν. 128/1975, ενώ η κρατική αρωγή και τα έργα 
υποδομής βαρύνουν τον Προϋπολογισμό Δημοσίων 
Επενδύσεων. 

